The Huntsman: Winter's War - Wikipedy\nsenario Evan Spiliotopoulos\nbasearre op personaazjes fan Evan Daugherty\nhaadrollen Chris Hemsworth\nvoice-over Liam Neeson\nbyrollen Nick Frost\npremiêre 29 maart 2016\n120 minuten (útwr. ferzje blu-ray)\nopbringst $165 miljoen\n● foarich diel Snow White and the Huntsman\nThe Huntsman: Winter's War is in Amerikaanske fantasy-aventoerefilm út 2016 ûnder rezjy fan Cedric Nicolas-Troyan, mei yn 'e haadrollen Chris Hemsworth, Jessica Chastain, Emily Blunt en Charlize Theron. De titel betsjut: "De Jager: Winteroarloch". It is in ferfolch op 'e film Snow White and the Huntsman, út 2012, al kin it foar in part ek sjoen wurde as in prequel, mei't in diel fan it ferhaal foarôfgeande oan 'e foarfallen yn dy film spilet. Krekt as Snow White and the Huntsman is The Huntsman: Winter's War ynspirearre troch it bekende mearke Sniewytsje, fan 'e bruorren Grimm, al wurdt dat diskear fermongen mei eleminten út De Sniekeninginne fan Hans Christian Andersen. It ferhaal fertelt oer de striid om 'e tiranny fan 'e Sniekeninginne, de suster fan 'e boaze styfmem fan Sniewytsje, ta in ein te bringen. The Huntsman: Winter's War krige oer it algemien negative resinsjes fan 'e filmkritisy en kaam net út 'e kosten.\nRavenna is in hekse dy't har boppenatuerlike krêften ynset om it iene keninkryk nei it oare yn 'e macht te krijen. By har suster Freya, dy't har bystiet, binne de heksekrêften dy't alle froulju út harren famylje hawwe, noch net ta ûntwikkeling kommen. Troch har krêften wit Ravenna dat Freya in geheime relaasje ûnderhâldt mei de ealman Andrew, fan waans bern hja yn ferwachting is. Andrew is lykwols fersein oan in oare frou. Nei't Freya befalt fan in dochterke, lokket Andrew har by de poppe wei, wêrnei't er it bern yn 'e widze deabaarnt om foar te kommen dat syn ûntrou útkomme sil. As Freya dat gewaar wurdt, befriest har brutsen hert, en mei razernij oandreaun troch fertriet fermoardet se Andrew mei har hommels ta utering kommende tsjoenderskrêften dy't konsintrearre binne om iis en winter hinne.\nNeitiid jout Freya har ôf by har suster Ravenna wei, en stiftet hja in eigen ryk yn it kâlde noarden. Se befellet har soldaten om bern te ûntfieren en de âldelju om te bringen, sadat de bern traind wurde kinne ta in leger fan jagers. Der wurdt harren foarholden dat leafde in foarm fan ferrie is. De jagers binne inkeld trou oan Freya, en feroverje foar har alle oare keninkriken fan it noarden. Nettsjinsteande de herteleaze training reitsje har beide bêste jagers, Eric en Sara, fereale opinoar. Sara besegelet harren 'houlik' troch Eric it medaljon te jaan dat it iennichste is dat se fan har mem bewarre hat. Se meitsje plannen om út te naaien en tegearre in nij bestean op te bouwen bûten it berik fan Freya, mar de keninginne is har al jierrenlang bewust fan 'e groeiende leafde tusken harren beiden. Op 'e dei dat se útpike sille, wurde se tsjinholden en faninoar skaat troch in muorre fan trochsichtber iis. Eric sjocht hoe't Sara oare kant de muorre deade wurdt. Neitiid wurdt hy yninoar slein en yn in rivier smiten.\nSân jier letter, nei't Ravenna ûnder fuotten helle is troch Sniewytsje (sjoch: Snow White and the Huntsman), rekket Sniewytsje, dy't no oer it eardere ryk fan Ravenna regearret, siik troch de ynfloed fan 'e magyske spegel fan Ravenna. Hja jout dêrom opdracht om it kweadaardige ding nei in taflechtsoard fan 'e ierdgeasten te bringen, dêr't de ynfloed fan 'e spegel yn lykwicht holden wurde sil troch de ynherinte goede magy fan dat plak. De ôfdieling soldaten dy't de spegel dêrhinne ferfiert, rekket lykwols fermist. Dêrop spoart kening William, de man fan Sniewytsje, de jager Eric op, dy't in rol fan krúsjaal belang spile hat by it delheljen fan Ravenna. Hy freget him om út te sykjen wat der bard is en de spegel nei it taflechtsoard te bringen. As help stjoert er Nion, ien fan 'e sân dwergen, en dy syn healbroer Gryff mei. Eric ûntdekt dat harren petear ôfharke wurdt troch Freya, en riedt William oan om 'e troepen fan it ryk fan Sniewytsje oan 'e noardgrins gear te lûken.\nMei Nion en Gryff reizget Eric nei it lêste plak dêr't de soldaten dy't spegel ferfierden, sjoen binne. Troch in kombinaasje fan spoarsykjen en logysk te riddenearjen wit er it selskip yn in bosk op te spoaren. Alle soldaten binne dea, om't se inoar ûnder de boasaardige ynfloed fan 'e magyske spegel fermoarde hawwe. Inkeld de lêste dy't noch oer wie, is troch immen oars ombrocht, mei in pylk dêr't in ealstien yn ferwurke sit. As se neitiid oernachtsje wolle yn in herberch, wurde Eric en de beide dwergen oanfallen troch in groepke jagers fan Freya. Se wurde lykwols rêden troch Sara, dy't dochs noch libbet. Hja nimt Eric finzen om wraak op him te nimmen, mei't er syn wurd brutsen hat en har yn 'e macht fan Freya efterlitten hat. It docht nammentlik bliken dat wylst Eric troch de muorre fan iis hinne seach hoe't Sara fermoarde waard, Sara seach dat Eric har de rêch takearde en allinnich útnaaide. Se seit dat se sân jier lang yn 'e tsjerkers fan Freya trochbrocht hat en mar koartlyn witten hat te ûntkommen. Eric hat der klauwen oan, mar úteinlik wit er har derfan te oertsjûgjen dat wat se troch it iis hinne sjoen hat, net de wierheid is. Pas as se sjocht dat er noch altyd har medaljon om 'e hals draacht, begjint se him te leauwen.\nAs se fierder reizgje op 'e siik nei de dief fan 'e magyske spegel, wurde se finzen nommen troch in pear dwerginnen, de widdo frou Bromwyn en har tsjinneresse Doreena. Frou Bromwyn identifisearret de pylk mei de ealstien as in kobold-pylk, en de beide dwerginnen liede Eric-en-dy nei it wâld fan dy wêzens ta. Dêr docht bliken dat de kobolden fan 'e groep dy't de spegel stellen hat, inoar ek útmoarde hawwe. Eric, Sara en de dwergen besykje de spegel stilwei mei te nimmen en har wer ôf te jaan, mar wurde ûntdutsen. Wylst de dwergen de spegel fuortdrage, fiere Eric en Sara in efterhoedegefjocht. As de kobolden Sara finzen driigje te nimmen, komt Eric werom om har te rêden. By in toubrêge kappet Eric de touwen troch sadat er oan 'e kant fan 'e rivier by de kobolden efterbliuwt, wylst sy ûntkomt. Sara is lykwols sa'n goede bôgesjitster dat se nea mist, en mei dy feardichheid wit se Eric fan 'e oare kant fan 'e rivier ôf te rêden.\nNei't it hiele selskip ûnskansearre ûntkommen is, bringe se de spegel nei it taflechtsoard, wylst der tusken Eric en Sara, Nion en Doreena en Gryff en frou Bromwyn op ferskate manearen in fonk oerspringt. Deunby harren doel wurde se lykwols oerfallen troch in ôfdieling fan it leger fan Freya dat oanfierd wurdt troch de keninginne sels. Dan komt út dat Sara nea yn 'e tsjerkers finzen sitten hat, mar sûnt Eric syn ferrie (sa't it har taliek) altyd in trouwe tsjinneresse fan Freya west hat. De keninginne jout har no opdracht om Eric dea te sjitten, en dat docht Sara sûnder wifeljen. Nion en Doreena wurde troch Freya beferzen om útstald te wurden yn har seal mei libbene stânbylden. Nei't Freya en har troepen harren mei Sara, de beide beferzen dwergen en de magyske spegel ôfjûn hawwe, docht bliken dat Eric noch libbet, om't Sara har pylk persiis it medaljon rekke hat dat op syn boarst hong. Foar in bôgesjitster dy't nea mist, kin dat gjin tafal wêze. Yn 'e mande mei Gryff en frou Bromwyn set Eric Freya-en-dy efternei.\nWerom yn har kastiel wol Freya de magyske spegel útprebearje, mar dan docht bliken dat it ding beset is troch har suster Ravenna, wa har geast beskûl socht hat yn 'e spegel doe't Sniewytsje har lichemlichem deade. Troch de magy fan 'e spegel skept Ravenna foar harsels in nij lichem, en neitiid begjint se har it ryk fan Freya ta te eigenjen. Freya, dy't altyd wend wie om te dwaan wat har suster sei, ferfalt suver sûnder erch wer yn har âlde hâlden en dragen. Eric, frou Bromwyn en Gryff kringe it kastiel binnen, dêr't de beide dwergen de beferzen 'stânbylden' fan Nion en Doreena opspoare. Eric besiket ûnderwilens mei pylk-en-bôge Freya dea te sjitten, mar Ravenna komt dat foar. Hy en Sara, dy't him helpt, wurde finzen nommen, mar as se op befel fan Ravenna eksekutearre wurde sille, komme de oare jagers yn opstân. Dêrop begjint Ravenna harren te deadzjen mei har tsjoenderij. Dat bringt Freya, dy't de jagers as har bern beskôget, der einlings ta om har tsjin har suster oan te kantsjen troch in iismuorre op te lûken tusken Ravenna en de jagers.\nWylst Eric, Sara en de jagers dwaande binne om oer de muorre hinne te klimmen, krije de beide susters spul. Ravenna, dy't har beklaget oer de ûntankberens fan har suster, lit har ûntfalle dat sy Freya makke hat ta wat se is. Freya, dy't in eangstich foargefoel kriget, wol witte wat se dêrmei bedoelt. Om't Ravenna no ûnderdiel útmakket fan 'e spegel, moat se de fragen fan har opropper nei wierheid beäntwurdzje. Sa komt út dat de spegel oan Ravenna ferteld hie dat Freya har dochter meitiid "de moaiste fan it lân" wurde soe. Om dat foar te kommen betsjoende Ravenna Andrew en twong him sa om 'e poppe te deadzjen, sadat sysels foar altyd de moaiste bliuwe soe. As se dat heart, ûntstekt Freya yn razernij. De susters reitsje yn gefjocht, mar Ravenna wurdt Freya oermânsk en stekt har del. Foar't se har deadzje kin, komt de iismuorre del en wurdt se oanfallen troch de jagers. Dy kinne Ravenna, dy't gjin minsklik lichem mear hat, lykwols net oan.\nMar Freya hat foar it ferstân wêr't de boarne fan Ravenna har macht sit, en mei har lêste krêft befriest se de spegel. As Eric dat sjocht, begrypt er wat er dwaan moat, en slacht er mei syn bile de goudene spegel oan gruzeleminten. Dêrmei ferdylget er Ravenna foargoed. Freya kriget in fizioen fan harsels mei in poppe op 'e earm en stjert mei in glimk om 'e lippen. Mei har dea komme al dyjingen dy't se mei har iismagy finzenset hie, wer frij. Nion en Doreena en Gryff en frou Bromwyn wurde weriene. Eric en Sara sjogge út nei in libben yn frijheid.\nYn in sêne oan 'e ein fan 'e ôftiteling sjocht men Sniewytsje fan efteren as se op in balkon stiet. In mysterieuze goudene fûgel lânet fuort njonken har.\nSara, de frou fan 'e jager Jessica Chastain\nFreya, de Sniekeninginne Emily Blunt\nkeninginne Ravenna, de boaze styfmem fan Sniewytsje Charlize Theron\nferteller Liam Neeson\nGryff, in dwerch Rob Brydon\nfrou Bromwyn Sheridan Smith\nDoreena, in dwerginne Alexandra Roach\nkening William Sam Claflin\nTull, in oare jager Sope Dirisu\nAndrew, de minner fan Freya Colin Morgan\nde magyske spegel Christoper Obi (stim)\nFred Tatasciore (stal)\nde mem fan 'e jager Madeleine Worrall\nde jonge Sara Niamh Walter\nLiefr Sam Hazeldine\nSniewytsje Kristen Stewart¹\n¹) allinne op argyfbylden út Snow White and the Huntsman\nNei it súkses fan Snow White and the Huntsman, yn 2012, waarden der al rillegau plannen makke foar in ferfolchfilm. In skandaal, trochdat útkaam dat de regisseur fan dy film, Rupert Sanders, syn frou bedragen hie mei haadrolspylster Kristen Stewart (Sniewytsje), bedoar de boel. Uteinlik waard besletten om in ferfolch te meitsjen dat oer de jager gie ynstee fan oer Sniewytsje. Op 31 july 2014 waard bekendmakke dat Stewart dêr net yn spylje soe. Yn 2016 sei Steward dêroer dat se frijwillich in oanbod fan Universal Pictures ôfslein hie om in cameo yn 'e film te hawwen.\nThe Huntsman: Winter's War waard regissearre troch Cedric Nicolas-Troyan, foar wa't it syn earste film wie. Hy wurke dêrby op basis fan in senario fan Evan Spiliotopoulos en Craig Mazin. Dat wie basearre op 'e personaazjes út it oarspronklike skript fan Evan Daugherty foar Snow White and the Huntsman. It ferhaal wie ynspirearre troch de mearkes Sniewytsje, fan 'e bruorren Grimm, en De Sniekeninginne, fan Hans Christian Andersen. As produsint wie Joe Roth by it projekt belutsen foar de filmstudio's Roth Films en Perfect World Pictures. De kamerarezjy waard fersoarge troch Phedon Papamichael, wylst de filmmuzyk fan 'e hân fan James Newton Howard wie.\nIt refter fan 'e Abdij fan Waverley, mei nep-begroeiïng en pún tafoege foar de set fan The Huntsman: Winter's War.\nDer wie in budget fan $115 miljoen beskikber foar The Huntsman: Winter's War. De opnamen fûnen plak yn Ingelân; se begûnen op 6 april 2015 en duorren oant yn july fan dat jier. Opnamelokaasjes wiene û.m. de Abdij fan Waverley yn Surrey, it Windsor Great Park by it Kastiel Windsor, it Wâld fan Dean en it biskoplik paleis en de Katedraal fan Wells.\nFilmstudio Universal Pictures wie ferantwurdlik foar de distribúsje fan The Huntsman: Winter's War. De film gie op 29 maart 2016 yn premiêre yn Hamburch, en iepene op 22 april yn 'e Amerikaanske bioskopen. Op 2 augustus 2016 kaam The Huntsman: Winter's War beskikber as digitale download, en op 23 augustus fan dat jier ek op dvd en blu-ray. Njonken de 'gewoane' edysje, dy't in spyldoer fan 114 minuten hat, waard der op blu-ray ek in útwreide ferzje fan 120 minuten beskikber makke.\nThe Huntsman: Winter's War krige oer it algemien negative resinsjes fan 'e filmkritisy. Op 'e webside Rotten Tomatoes, dy't resinsjes sammelet, hie de film in leech goedkarringspersintaazje fan 18%, basearre op 211 ûnderskate resinsjes. De konsensuskrityk fan 'e webside, gearstald út al dy resinsjes, stelt: "The Huntsman: Winter's War is fisueel ymposant en hat in geweldige cast, mar noch it iene, noch it oare is genôch om dit folslein ûnnedige ferfolch oan te rikkemandearjen." Op Metacritic, de wichtichste konkurrint fan Rotten Tomatoes, behelle de film in goedkarringspersintaazje fan 35%, basearre op 41 resinsjes. Fan 'e Amerikaanske bioskoopbesikers dy't nei it sjen fan 'e film oer harren miening befrege waarden, beoardiele 72% The Huntsman: Winter's War posityf, mar net mear as 49% joech oan dat se de film ek oan oaren oanriede soene.\nThe Huntsman: Winter's War brocht yn 'e Feriene Steaten en Kanada $48,4 miljoen op, en yn alle oare lannen en territoaria $116,6 miljoen. Wrâldwiid kaam de opbringst sadwaande út op $165 miljoen. De lannen (ôfsjoen fan 'e Feriene Steaten) dêr't de film it it bêste die, wiene: Sina ($15,6 miljoen), it Feriene Keninkryk ($7,3 miljoen) en Meksiko ($7,2 miljoen). Ofset tsjin it budget fan $115 miljoen soe de opbringst delkomme moatte op in winst fan $50 miljoen, mar nei't it skynt hie Universal Pictures in fermogen útjûn oan in marketingkampanje, en The Hollywood Reporter rûsde dat de studio sadwaande mei The Huntsman: Winter's War úteinlik in ferlies litte fan likernôch $75 miljoen.\nThe Huntsman: Winter's War waard yn 2016 nominearre foar seis Teen Choice Awards: bêste science fiction- of fantasyfilm, bêste akteur yn in science fiction- of fantasyfilm (Chris Hemsworth), bêste aktrise yn in science fiction- of fantasyfilm (Charlize Theron), bêste smjunt (Theron), bêste tút (Hemsworth en Jessica Chastain) en bêste liet (Castle fan Halsey).\n(in) Offisjele webside fan The Huntsman: Winter's War\n(in) Ynformaasje oer The Huntsman: Winter's War yn 'e Internet Movie Database (IMDb)\nOpfrege fan "https://fy.wikipedia.org/w/index.php?title=The_Huntsman:_Winter%27s_War&oldid=1044199"\nDizze side is it lêst bewurke op 7 aug 2021 om 22.31.


Hoe de grutte fan Dock-ikoanen te feroarjen | Ik kom fan mac\nHoe kinne jo de grutte fan Dock-ikoanen feroarje?\nElke kear as de jonges fan Cupertino in nije ferzje fan macOS starte, is it altyd oan te rieden om in skjinne ynstallaasje út te fieren, sadat wy prestaasjesproblemen net nei de nije ferzje fan macOS slepe. As de moannen foarby gean, is it wierskynliker dat ús Dock in grut oantal applikaasjes hat, applikaasjes dy't wy op guon gelegenheden miskien net op elk momint praktysk hawwe brûkt, mar wy hawwe se der altyd west foar it gefal dat de yn gefal. As it oantal applikaasjes yn 't Dock heul heech is, is it wierskynlik dat wy de grutte fan' e byldkaikes dy't yn 't Dock werjûn wurde moatte ferminderje, sadat by it pleatsen fan' e mûs der oer, bliuw it heule skerm folje sûnder it te litten.\nGelokkich de oanpassingsmooglikheden fan it macOS Dock binne heul grut, Wy kinne har posysje feroarje, sadat yn plak fan oan 'e ûnderkant te wêzen, as it oan' e rjochter- of lofterkant fan it skerm leit. Wy kinne it ek sa ynstelle dat it automatysk ferburgen is en allinich ferskynt as wy de mûs pleatse oer it diel wêr't it moat wêze (ûnder, rjochts of lofts). Mar it lit ús ek de grutte feroarje fan 'e byldkaikes dy't dêrop wurde werjûn.\nFeroarje de grutte fan 'e Dock-ikoanen\nEarst geane wy nei de Systeem foarkar.\nKlikje dan op Dock, it tredde ikoan dat boppe oan it menu stiet.\nYn it folgjende finster geane wy nei Grutte, de earste opsje dy't ferskynt.\nOm de grutte fan 'e Dock-byldkaikes te feroarjen, moatte wy gewoan de yndikator nei rjochts ferpleatse, as wy se lytser wolle meitsje, of nei links as wy se grutter wolle meitsje.\nAs wy de yndikator ferpleatse, kinne wy it resultaat direkt yn it Dock sjen, sadat wy fluch kinne wite hokker maat de bêste is dy't past by ús behoeften.\nFolslein paad nei artikel: Ik kom fan mac » Appel » Tutorials » Hoe kinne jo de grutte fan Dock-ikoanen feroarje?\nIn nij patint jout oan dat de Touch Bar en Touch ID it Magic Keyboard kinne berikke\nHjoed is 350 dagen lyn sûnt de lêste 12-inch MacBook-fernijing


Ein oan hûsomrop Noardwest | Omrop Fryslân (advertinsje)\nEin oan hûsomrop Noardwest 28 des 2012 - 18:09\n0 reaksjes Nederlands Ein oan hûsomrop Noardwest\nYn Frjentsjer yn fersoargingshûs Saxenoord is freed nei 34 jier in ein kaam oan de húsomrop Noardwest Fryslân. Yn de bloeitiid stjoerde de omrop út yn fersoargingshuzen yn Harns, Tsjummearum, Wytmarsum, Tsjom en Frjentsjer. De lêste 10 jier wiene der allinnich noch harkers yn dy lêste twa plakken. It belangrykste probleem is dat hege kosten makke wurde moatte om de studio oan te sluten op de nije digitale kabel yn de fersoargingshuzen.\nKorreksje meldeLês foarTrefwurden: FrjentsjerSaxenoordHûsomrop Noardwest FryslânView the discussion thread.Diel dit berjocht op: 28-122012 min jier foar aptekers 28-12Izertried faker oer dyk spand Besjoch ek...


Stroetinga wint scratch op NK | Omrop Fryslân Skip to main content\nStroetinga wint scratch op NK 29 des 2006 - 17:50\nHurdfytser Wim Stroetinga is freed yn Alkmaar Nederlânsk Kampioen wurden op it ûnderdiel scratch fan it baanhurdfytsen. Scratch is in wedstriid oer 15 kilometer. Yn de finale fersloech Stroetinga de hurdfytsers Hans Dekkers en Dennis Smit. Stroetinga wie de ôfrûne twa jier ek al Nederlânsk Kampioen op dit ûnderdiel.\nKorreksje meldeLês foarTrefwurden: argyfView the discussion thread.Diel dit berjocht op: 30-12Dieven oanhâlden yn Wolvegea 29-12Befeiligers by Arriva yn tsjinst Besjoch ek...


Surventobrass fanút Surhústerfean wei | Omrop Fryslân\nOp in oantreklike manier brassbandmuzyk hearre litte. Mei dat doel steane op sneon 15 juny alle dielnimmende jeugdorkesten en brassbands yn De Flambou (Surhústerfean) op it poadium by Surventobrass.\nOp elke tredde sneon fan juny wurdt it jierlikse festival foar jeugdorkesten en brassbands hâlden. Dit jier is it de 11de edysje fan Surventobrass yn de Flambou yn Surhústerfean. By it Surventobrass-festival stiet net allinnich de muzyk sintraal, mar it giet foaral ek om it amusemint en it kontakt mei it publyk. De groepen meie dêrby sels har programma gearstalle fan op syn heechst 30 minuten. In solistysk wurk wurdt dêrby ek oanrekommandearre, de solist tinget mei nei de solistepriis. Oan it festival dogge dit jier trije jeugdorkesten en fiif brassbands mei.\nIt festival is op sneon 15 juny streekrjocht te folgjen op Omrop Fryslân op ynternet fia Omropfryslan.nl/live en fia de Omrop-app. Fan 17.00 oere ôf oant en mei de priisútrikking. Tusken de optredens troch soarget Sijtze van der Hoek foar skerpe ynterviews mei diriginten en orkestleden. Mear ynformaasje oer Surventobrass is te finen op Surventobrass.nl.\nBy it festival wurde ek opnamen makke foar it fideokanaal en de audiostream 'Koperkanaal' fan Omrop Fryslân. Koperkanaal is der spesjaal foar leafhawwers fan de muzyk fan harmony, fanfare en brassband. Koperkanaal bestiet út livestreams fan HaFaBra-eveneminten, it fideokanaal op YouTube, de audiostream Omropfryslan.nl/koperkanaal en it radioprogramma Koperkanaal FM (alle sneinen tusken 06.00 en 08.00 oere op 'e radio).


Testen voor Toegang kin wer op alle Fryske Waadeilannen | Omrop Fryslân\n19 okt 2021 - 22:25\nOp alle Waadeilannen is no wer in testlokaasje foar Testen voor Toegang iepene. Earder moasten ynwenners fan guon eilannen har op it fêstelân teste litte.\nDoe't yn septimber úteinset waard mei Testen voor Toegang, moast in testlokaasje foar elkenien yn de buert wêze. Foar guon plakken yn Fryslân wie dat lykwols net it gefal. Op Flylân en Skiermûntseach wienen ek gjin testlokaasjes.\nAlegria nimt no yn opdracht fan Stichting Open Nederland de testlokaasjes op alle eilannen foar har rekken. Dat betsjut dat ynwenners fan de Waadeilannen foar in QR-koade net mear ôfhinklik binne fan lange reistiden.\nBoargemaster Caroline van der Pol fan Skylge is dan ek bliid dat der ek op har eilân wer test wurde kin.\n"Het is georganiseerd vanuit de overheid en dat het bedrijf dat de testen uitvoert enigszins sputtert, kan ik me wel voorstellen. Ze worden namelijk per test betaald en de ene dag heb je er nul en de andere dag veertien. Maar ook die veertien is natuurlijk niet kostendekkend. Maar, ik hecht wel heel veel waarde aan zo'n testlocatie."\nDe testlokaasje op Skylge is by de E10 yn Midslân.\nBoargemaster Caroline van der Pol fan Skylge\nFlylân en Skiermûntseach krije testlokaasjes foar coronatagongsbewizen Net foar eltse Fries is 'Testen voor Toegang' maklik te berikken\nWaadeilannen coronafirus testlokaasje Testen voor Toegang


Mysterieuze bonke is gjin bonke | Omrop Fryslân Skip to main content\nMysterieuze bonke is gjin bonke 27 des 2006 - 15:57\n0 reaksjes De mysterieuze bonke yn de Waadsee is gjin bonke. Dat hat bliken dien nei ûndersyk yn it Frysk Natuermuseum. Klaas Kuiken hie it ding fûn yn 'e Waadsee by Roptasyl, doe't er tegearre mei in maat mei de fûken oan de gong wie. Syn maat trape op wat hurds en se namen it ding mei nei hûs ta.\nDe preparateur fan it natuermuseum fynt dat it mear op in fulkanyske stien liket. Hy riedt Kuiken oan nei in stiennesaakkundige te gean.\nKorreksje meldeLês foarTrefwurden: argyfView the discussion thread.Diel dit berjocht op: 27-12Eenhoorn ferrast harkers 27-12Fragen FNP oer tsjinstauto's Besjoch ek...


09-10-09 Súdwesthoeke | Eelkesweblok\noktober 8, 2009 door eelkesweblok\tEen reactie plaatsen\nIt wie hiel singelier. It kabinet yn Den Haag is wend alle bryfkes út it noarden earst in kear wei te donderjen. Mar samar ynienen kaam dêr in bryfke wêr’t se fuortendaliks ja op seinen. Ja, we wite wol dat dit kabinet as los sân oan elkoar hinget, mar dat soe in reden temear wêze om dy bryfkes net iens mear te lêzen. Mar oer de weryndieling fan Wûnseradiel, Boalsert, Nijefurd, Snits en Wymbrits sei it kabinet in bytsje stiekem ja. Deputeare Galama, grutsk as hie hy it sels allegear betocht, sei dan ek dat de prosedure sa west hie as de steatsiktaris fan te foaren opskreaun hie. Dus ek dy steatsiktaris ferwachtet net dat de provinsje mear docht dan it trochstjoeren fan saken dy’t fan ûnder op úttocht binne.\nDy provinsje kin neat mear hjir ek net mear oer tinke. Joop Atsma , dy’t as fraksjefoarsitter fan it provinsiale CDA yndertiid hiel lui wie, naam nei it drama fan Apotheker (hy woe ynienen Ljouwerteradiel en Menameradiel by syn Ljouwert ha) , kontakt op mei syn PvdA maatsje hjirre en sei we komme net oan weryundieling, dat dogge gmeenten sels mar. En omt alles wat Joop seit hilich is by it CDA en it CDA hjir alles te sizzen hat, hat nea ien wer wat sein oer it weryndieling. Sterker, it wurd wie ferbean op it provinsjehûs.\nWant no kin Galama wo sizze dat Boarnsterhim de rest fan Fryslân opkiedelt, mar dat se net wolle dat it yn fases gean sil. Earst gau Boarnsterhim by Ljouwert en dan in jier letter Ljouwerteradiel , want dan ha dy pas de petearen mei de boargers klear en dan pas Tietjerksteradiel, omt Polderman pas oer twa jier mei pensioen kin . Dat wol de provinsje net. No, de provinsje hat hielendal neat te wollen. At fan ûnderen op dat wol, dan bard soks, de steatsiktaris hat dat goed dudlik sein.\nYntusken hoege de lju yn Grut Snits nearne oer yn te sitten. De provinsje kin wol roppe dat se goed soargje moatte foar de 69 doarpen, de provinsje hat him tolve jier stil hâlde moatten fan Joop Atsma, dy meie neat mear sizze. At der fan ûnderop de gedachte komt om foar de doarpen te soargjen dan dogge se dat. En oars mar net. Ofbliuwe. Sels de namme hat de provinsje Fryslân neat oer te sizzen. Dat sykje se fantefoaren sels al út. Der skynt in kommisje te kommen dy’t fiif nammen betinkt , en dan meie de minsken by de ferkiezings multiple choice dwaan. Dom. Gewoan ien namme foarstelle, dat is fan ûnderen op belied. Gewoan de namme Súdwesthoeke. Miskien dat Balk dan begjint nei te tinken: we hearden toch froeger ek by de Súdwesthoeke. Dat wol we no wer. Sju, dat is fan ûnderen op bilied.\nKollums oersjoch Maand selecteren april 2018 maart 2018 februari 2018 januari 2018 december 2017 november 2017 oktober 2017 september 2017 augustus 2017 juli 2017 juni 2017 mei 2017 april 2017 maart 2017 februari 2017 januari 2017 december 2016 november 2016 oktober 2016 september 2016 augustus 2016 juli 2016 juni 2016 mei 2016 april 2016 maart 2016 februari 2016 januari 2016 december 2015 november 2015 oktober 2015 september 2015 augustus 2015 juli 2015 juni 2015 mei 2015 april 2015 maart 2015 februari 2015 januari 2015 december 2014 november 2014 oktober 2014 mei 2014 april 2014 maart 2014 februari 2014 januari 2014 december 2013 november 2013 oktober 2013 september 2013 augustus 2013 juli 2013 juni 2013 mei 2013 april 2013 maart 2013 februari 2013 januari 2013 december 2012 november 2012 oktober 2012 september 2012 juli 2012 juni 2012 mei 2012 april 2012 maart 2012 februari 2012 januari 2012 december 2011 november 2011 oktober 2011 september 2011 juli 2011 juni 2011 mei 2011 april 2011 maart 2011 februari 2011 januari 2010 november 2009 oktober 2009


Warskôging foar kjeld Occupy | Omrop Fryslân (advertinsje)\nWarskôging foar kjeld Occupy 28 jan 2012 - 11:20\n0 reaksjes Ljouwert is net fan plan de minsken fan de Occupybeweging oan de Langemarktstrjitte te ferbieden dêr nachts te bliuwen. De waarberjochten foar nije wike binne dat it nachts flink frieze sil. De gemeente Den Haag hat dêrom de Occupy-minsken dêr ferbean om nije wike nachts noch yn de tintsjes te sliepen. Der giet sneon wol in meiwurker fan de gemeente by de minsken del om har te warskôgjen en te advisearjen om maatregels tsjin de kjeld te nimmen.\nKorreksje meldeLês foarTrefwurden: LjouwertOccupykjeldView the discussion thread.Diel dit berjocht op: 28-01Flyers ferlieze nei pennels 28-01Dokter Deen moandei op tv Besjoch ek...


Oerlis:Kening Arthur - Wikipedy\nKlaas Bruinsma hat yn syn oersetting Artur, yn stee fan Arthur. Binne der noch mear Fryske boarnen? Aliter 00.31, 21 jul 2006 (CEST)\nDer falt wat foar te sizzen om 'Artur' te brûken yn stee fan 'Arthur'. Dat wurdt yn it Nederlânsk ek wol dien. Lykwols, yn in oare oersetting fan Klaas Bruinsma (fan Karel ende Elegast), brûkt hy sels ek 'Arthur'. Wat is wiisheid? @te 12.20, 21 jul 2006 (CEST)\nElegast is âlder (1993), en Artur wurdt allinnich neamd by de opdieling fan de ridderromans. De Griene Ridder is resinter (2002), en no komt Artur yn it ferhaal foar, dat no hat Bruinsma der oer neitinke moatten. Ik soe hjir Artur kieze. Aliter 23.29, 21 jul 2006 (CEST)\nNoch foar ik jo antwurd lies, hie ik hjoed tafallich De Griene Ridder efkes delladen by de Stifting Elektroanyske Letteren Fryslân (en it boek ek besteld, fansels). Der stiet yn de elektroanyske ferzje (2001) 'Arthur'. Mar ik set it krekt sa leaf oer nei 'Artur', hear! @te 16.57, 22 jul 2006 (CEST)\nNoch nuverder. Ik wist der er skreau oer Artur, mar net dat er skreau fan Arthur. Wat oarsom as by Elegast. Ik wit it net. At jo it oan tiid hawwe moatte jo mar ris sjen wa't er Frysk staveret, en wa Ingelsk/Frânsk. Faaks is der in regel yn te finen. Aliter 02.51, 23 jul 2006 (CEST)\nIk wit dat it "grêf" fan Artur nei gedachten fan nei syn tiid is, mar stiet der wier Here lies Arthur, former king, and future king by? Dat liket my wat al te hjoeddeisk. Aliter 00.54, 4 aug 2006 (CEST)\nDat grêfskrift komt út Le Morte d'Arthur fan Hear Thomas Malory. Fiktyf dus, nei alle gedachten, mar dat jildt fansels foar in protte saken út 'e Arthur-leginde. Der is noch wol in oar grêfskrift bekend dat op ‘e tombe fan Arthur en Guinevere stien soe hawwe: Hic iacet sepvltvs inclytvs rex artvrivs in insvla avalonia — "Here lies buried the famous King Arthur in the Island of Avalon". De mûntsen fan Glastonbury Abbey fûnen dit grêf yn 1191, mar de kâns is grut dat hja it sels makke hienen, om fan de abdij in toeristyske trekpleister te meitsjen. De tombe is yn ‘e tiid fan ‘e Reformaasje fernield. Ek dat grêfskrift is dus wierskynlik fiktyf.@te 20.21, 4 aug 2006 (CEST)\nDe omskriuwing fan it tema moat fansels net te folle ien ferzje folgje. Of oars koenen wy ek in side meitsje oer Le Morte d'Arthur. Mar hoe ek, neffens my is it grêfskrift by Malory/Caxton net oerset. Immen dy't lêze koe, koe skynber ek Latyn genôch. Aliter 23.56, 5 aug 2006 (CEST)\nJo hawwe alwer hielendal gelyk! Ik haw Le Morte der efkes op neislein en it Latyn is yndie net oerset nei it Ingelsk. Efkes sitearje:\nYet some men say in many parts of England that King Arthur is not dead... and men say that he shall come again... But many men say there is written upon his tomb this verse: HIC IACET ARTHURUS, REX QUONDAM REXQUE FUTURUS (Book XXI, chapter 7).\nMyn ûntskuldigingen.@te 13.54, 8 aug 2006 (CEST)\nUntfongen fan "https://fy.wikipedia.org/w/index.php?title=Oerlis:Kening_Arthur&oldid=48569"\nDizze side is it lêst bewurke op 8 aug 2006 om 13.54.


Man delstutsen yn Ljouwert 14 jun 2010 - 09:59\n0 reaksjes In 45-jierrige man út Ljouwert is sneintemiddei yn de Droppingstrjitte yn syn wenplak delstutsen. In Ljouwerter (41) hie in frou wat frege. Har man, it 45-jierrige slachtoffer, stelde dat net op priis en bedrige syn plakgenoat. Dêrop pakte de 41-jierrige man in mes en stuts it slachtoffer del. De dieder naaide dêrnei út. It slachtoffer is nei it sikehûs brocht.\nKorreksje meldeTrefwurden: argyfLês foarView the discussion thread.Diel dit berjocht op: 14-06Sneon 3de Fryske feteranedei 13-06Simmerhit 2010 op it wetter Besjoch ek...


Oare boattiden Skiermûntseach | Omrop Fryslân (advertinsje)\nOare boattiden Skiermûntseach 05 des 2011 - 11:27\n0 reaksjes Fearboat Skiermûntseach - Foto: ANP Wagenborg fiert snein in nije tsjinstregeling yn foar de oertocht tusken Lauwerseach en Skiermûntseach. Tenei fart de boat om de trije oeren. Op wurkdagen is der deis fiif kear in boat fan Lauwerseach nei Skiermûntseach en werom. Dat wie fjouwer kear. Mar yn de simmermoannen wurdt it tal ôffearten fan seis ferlege nei fiif.\nDe lêste boat út Lauwerseach en fan it eilân giet in oere letter as yn de âlde tsjinstregeling. Foar in groep wurkforinzen kin dat min útpakke. Se kinne no pas om healwei sânen werom nei Skiermûntseach. Dat wie in oere earder. It ferieningslibben soe dêrfan te lijen hawwe kinne.\nKorreksje meldeLês foarTrefwurden: WagenborgView the discussion thread.Diel dit berjocht op: 05-12Grien Links wol duorsum Thialf 05-12Fjouwer lampepeallen fernield Besjoch ek...


Mei oare wurden - de Moanne\nIt brûken fan it Ingelsk yn ’e wittenskip en it heger ûnderwiis is op ’t heden in hot item (at ik it sa sizze mei) yn Nederlân en dêrbûten. De algemiene tendins dy’t yn ’e kranten en yn petearen te merkbiten falt, is dat it fertutearzjen fan de eigen taal sa njonkenlytsen te lang duorre hat. Benammen yn ’e rûnten fan de minder eksakte wittenskippen falle sokke lûden te hearren.\nYn ’e foech trije jier dat ik oan de Fryske Akademy wurke ha, foel my it grutte tal taalnoeders op dy’t argewaasje ha fan it oanboazjen fan de bryk-Ingelske riten yn it akademysk fermidden. ‘Wy litte ús taal net farre’ is it biedwurd, en dy taal is yn ’e moderne frisistyk it Hollânsk, want yn it Frysk wurdt langer net publisearre.\nFerline jier kaam de fisitaasjekommisje by de Akademy op besite. Dy rette de wittenskippers oan om faker ynternasjonaal te publisearjen, dat is te sizzen: yn it Ingelsk. Net elkien seach like blier en optein by dy oanrikkemedaasje. Wêrom ha dy minsken sa’n griis fan dat Ingelsk? At je it freegje, komme der ferskate antwurden. Yn it foarste plak soe ‘it publyk’ Hollânsktalich wêze. Fierders soe it wittenskiplike Ingelsk ‘sabeare wittenskiplik’ wêze. En at je de minsken derop fergje, wolle se by einbeslút graach ynskikke dat it skriuwen fan in goed Ingelsk stik in drege put is.\nOp harsels begryplike arguminten. Mar sok tinken wurdt op in stuit wol in bytsje stoef en (mei ik it sa sizze?) ek in bytsje provinsjaal. My tinkt dat de fisitaasjekommisje yn grutte halen wol gelyk hat.\nAt je de grutte publikaasjes fan de lêste jierren op in rychje sette, dan soene je dy ûnder de tema’s ‘ynternasjonaal’ en ‘universeel’ beflappe kinne. Arjen Versloot syn dissertaasje oer it ferrin fan de útspraak fan it Frysk yn ’e midsieuwen is gjin boek foar de leafhawwers fan streektalen en boereromans. Versloot syn stúdzje wol in bydrage leverje oan de taalkunde as gehiel en it Aldfrysk is yn dat ramt oars net as in praktykfoarbyld. It rjochte ûnderwerp is histoaryske fonology. Dat makket de skriuwer yn de kar fan de titel (oer “language change”) en de subtitel (oer “West Frisian”) al fuortendaliks dúdlik. Arjen Versloot sjocht himsels perfoarst net as in oanhinger fan Noam Chomsky syn generative grammatika, mar hy kin der ek net foarwei dat er him rjochtet op dy dingen dy’t har altyd en rûnom oppenearje yn de minskene taal, makket net hokker taal. Oars sein: it giet om ‘universalia’, universals yn goed Ingelsk. Mechanisms of Language Change is yn it Ingelsk publisearre, sa’t wenstich is by taalkundige dissertaasjes. Dy wenst hat, ûnder oaren, mei dy niisneamde universalia te krijen. Versloot docht ommers útspraken dy’t foar teoretyske taalwittenskippers of studinten fan bygelyks it Aldfrânsk betsjutting hawwe.\n‘Universalia’ is ek in kearnbegryp yn Han Nijdam syn proefskrift oer lichem en eare yn deselde Fryske midsieuwen. Han Nijdam besprekt de Aldfryske boeteregisters, mar it is gjin taalkundige stúdzje fan it Aldfrysk (alteast net yn it foarste plak). It is in antropologyske stúdzje oer de Fryske fetemaatskippij. It giet oer primitive law en soksoarte fan dingen. Ien fan de wêzentlike eigenskippen fan Nijdam syn boek is dat hy de Fryske fetemaatskippij net besjocht as in tafallich en unyk produkt fan de skiednis, mar as in beskate soarte fan maatskippij dêr’t je algemiene útspraken oer dwaan kinne. (Beide sjenswizen binne fansels utersten en yn harren letterlike betsjutting noait hielendal wier.) Dy ‘universele’ fyzje is hielendal net sa algemien yn ’e antropology. Dyselde fyzje tilt syn ûndersyk op boppe it fjild fan de pleatslike stúdzjes en leafhawwerijen. Mar Nijdam syn boek is yn it Hollânsk skreaun. Wêrom? Der is net safolle wêrom. It is no ienkear wenstich yn ’e kriten fan histoarisy en sokken, ek fan histoarisy yn ’e frisistyk. Spitigernôch wurdt in grutter en ynternasjonaler publyk oant no ta útsletten.\nItselde kin sein wurde fan resinte stúdzjes oer Joast Hiddes Halbertsma en Anne Wadman. Alpita de Jong har dissertaasje Knooppunt Halbertsma giet yn it foarste plak oer de Europeeske kontakten fan de ferneamde folksskriuwer, net oer de ‘pleatslike’ Halbertsma fan Grou en Dimter. Halbertsma as meidogger yn in ynternasjonaal wittenskiplik debat. Anne Dykstra riedt op ’t heden in oare dissertaasje ta oer deselde Joast Hiddes Halbertsma en syn útgongspunt is op ’en nij de ynternasjonale Halbertsma. Dykstra rjochtet him op it Lexicon Frisicum, it Fryske wurdboek dat Halbertsma mei sin yn it Latyn op priemmen sette. It Latyn wie ommers de ynternasjonale leardetaal fan it ferline, it bryk-Ingelsk fan doedestiids. It wurdboek, dat Halbertsma by syn libben net dien krige, wie net ornearre as in sljochtwei gebrûksartikel foar de Fryske of Nederlânske lêzer. Halbertsma hie mieningen oer de taalkunde fan syn tiid en oare ûnderwerpen dy’t har net ta it Fryske of it pleatslike beheine.\nYn Joke Corporaal har dissertaasje oer Anne Wadman stiet de problematyk fan de streektaalskriuwer mei literêre ambysjes sintraal. Sa’n skriuwer hat it dreech, dat sil nimmen ûntstride. Mar fan de oare kant hat der wol sokssawat as in trochbraak fan de Fryske literatuer west. Wie dat net it gefal, dan hie der gjin oanlieding west foar dy dissertaasje of oare stúdzjes op it mêd fan de Fryske letteren. Dy problematyk (de tûkelteammen én de suksessen) is nijsgjirrich genôch om yn in grutter ramt te besjen as it Fryske of lanlike. Fryske literatuer is fansels gjin part fan de nearlandistyk, mar fan de literatuer. Op oare en ferlykbere plakken yn Europa is it oars ferrûn of miskien sels hielendal net. Sadwaande is it Fryske foarbyld ek fan belang foar de minsken dy’t dy oare skriuwerstradysjes bestudearje.\nAl sokke foarbylden litte itselde byld sjen. De spesifike Fryske kasus krijt ynhâld en betsjutting yn in grutter gehiel. Dat gehiel is net allinnich grutter as Fryslân sels, mar ek grutter as ‘de Fryske kultuer yn syn wiidste omfiemingen’, it wenstige koadewurd foar de Nederlânske kontekst. Der binne ommers universele tema’s mei anneks. Dy meitsje sokke stúdzjes (yn hokker foarm ek) gaadlik foar in breder, ynternasjonaler lêzerspublyk. It soe spitich wêze as hieltyd (en eksklusyf) it Hollânsk, by wize fan refleks, foar kar nommen wurdt. In Ingelsktalige summary is te koart en te algemien om in grutter publyk te berikken. Spitigernôch slacht, oant no ta, dy Hollânske refleks hast rûnom foar master op, alteast bûten de taalkunde. Dat betsjut dat je it ynternasjonale sukses fan bygelyks Rolf Bremmer syn Introduction to Old Frisian noait krije sille, sels net at je dat fertsjinne ha.\nIk soe deselde kwestje ek op in oare wize bepleitsje kinne. It Mercator stúdzjesintrum, keppele oan de Fryske Akademy, docht ûndersyk nei de taal- en ûnderwiissitewaasje fan oare minderheidsgebieten yn Europa. Dat krijt stal yn de foarm fan in rige rapporten, ornaris frij beheind en saaklik fan opset. Dêr is neat op tsjin, want dat is it wêzen fan in rapport. De boppesteande stúdzjes dogge op in bepaalde wize itselde, mar dan op in yngeande en wiidweidige wize. Se geane net oer de tastân yn it algemien, mar krekt oer dy konkrete feiten en persoanen dy’t opfallend en nijsgjirrich binne en dy’t in brêge foarmje tusken it pleatslike en pitertuerlike oan ’e iene kant en it algemiene en universele oan ’e oare kant. Sokke stúdzjes fertsjinje in grutter publyk as it Fryske of it Hollânske, lykas dat oare stúdzjes fan fier en hein mear ynsjoch jaan kinne yn it saneamde fryskeigene of de Hollânske ‘omfiemingen’.\nDeselde minsken dy’t yn Nederlân (plat sein) krimmenearje oer de feringelsking fan de publikaasjekultuer kleie faak tagelyk oer in oare kwestje: Angelsaksyske wittenskippers ha altyd in steil wurd yn wittenskiplike debatten. De meast besprutsen ûnderwerpen binne faak dingen dy’t yn de Ingelske of Amerikaanske skiednis spylje. Foar it oare lykje dy Angelsaksen wat mankennich te wêzen. Dêr sil grif in soad wierheid yn skûlje, mar at dy Angelsaksen dy prachtige artikels út Hollân en Fryslân net lêze kinne, dan binne de skriuwers sels mandélich oan dy sitewaasje.\nNimmen sil fan de frisistyk ferwachtsje dat it inkeld en allinnich yn it Ingelsk publisearret. Der is altyd in gruttere en in lytsere rûnte fan lêzers. Mar de oanrikkemedaasje fan de fisitaasjekommisje smyt neffens my yn it foarste plak nije kânsen en mooglikheden op dy’t better earnstich nommen wurde kinne. Dêrmei wol ik it wurk fan de ûndersikers perfoarst gjin ûnderstek dwaan. It binne krekt de kwaliteit en de bopperegionale relevânsje fan it hjoeddeiske ûndersyk dy’t meitsje dat itselde ûndersyk in breder, en dêrmei by einbeslút ek better, publyk fertsjinnet.\nLês hjir de reaksje fan Gerben Abma


Scheepsjongens: Gouden Film | Omrop Fryslân (advertinsje)\nScheepsjongens: Gouden Film 27 des 2007 - 16:43\n0 reaksjes De trije skipsjonges op in flot foar de kust fan Java....\nDe Scheepsjongens van Bontekoe is bekroand mei de Gouden Film. De film hat yn de krystfakânsje de magyske grins fan 100.000 besikers berikt. De film neffens it boek fan Johan Fabricius giet oer trije jonges dy't mei de VOC nei Ynje farre en dêr foar de kust fan Java fergeane. Nei dagenlang dobberjen op see komme de jonges dochs oan wâl. De film is makke troch de Fryske filmregisseur Steven de Jong.\nKorreksje meldeTrefwurden: argyfLês foarView the discussion thread.Diel dit berjocht op: 27-12Gjin drabbelkoeken mear 27-12GGD siket nije kontroleurs Besjoch ek...


Nije Fryske striphelden: Oebele en Abele | Omrop Fryslân (advertinsje)\nNije Fryske striphelden: Oebele en Abele 25 apr 2015 - 13:12\n0 reaksjes Nederlands Oebele en Abele - Foto: Omrop Fryslân\nIn nij stripboek moat de jeugd fan Fryslân wer oan it Frysk lêzen krije. It stripboek hat de titel 'De aventoeren fan Oebele en Abele, Fryske Frijbûtsers'. De strip hat in protte oerienkomsten mei Asterix en Obelix. In grut ferskil is dat by Oebele en Abele de frijheidsstriid tsjin de Hollanners sintraal stiet en net dy tsjin de Romeinen.\nMei in knypeach wurdt yn it stripferhaal ek it ûntstean fan guon Fryske tradysjes útlein, lykas fierljeppen, aaisykjen en keatsen.\nNeffens Mirjam Vellinga fan de Afûk is it stripboek in goede wize om de jeugd oan it Frysk lêzen te krijen. It is tagonklik en der komt protte humor yn foar. Sneintemiddei om 16:00 oere sil it boek by it keatsfjild fan Stiens presintearre wurde.\nKorreksje meldeLês foarTrefwurden: AfûkstripOebele en AbeleView the discussion thread.Diel dit berjocht op: 25-04Iepenloftbaden wer iepen foar swimmers 25-04Nij multyfunksjoneel sintrum iepene yn Minnertsgea Besjoch ek...


Konsulaat (diplomasy) - Wikipedy\n(Trochwiisd fan Konsul (diplomaat))\nIt Nederlânske konsulaat yn Sint-Petersburch (Ruslân).\nIn konsulaat is in diplomatike fertsjintwurdiging fan ien lân yn in oar lân (mei minder foech as in ambassade), dy't laat wurdt troch in konsul. Mei de oantsjutting 'konsulaat' kin it eigentlike gesantskip (besteande út diplomatyk personeel) bedoeld wêze, mar der wurdt ek wol inkeld it gebou mei bedoeld dêr't dat gesantskip yn húsfêste is. Meastal wurdt lykwols sawol it gesantskip as it gebou bedoeld. Konsulaten falle bestjoerlik ûnder it Ministearje fan Bûtenlânske Saken fan it thúslân. Konsulêr personeel genietet, krekt as ambassadepersoneel, diplomatike ymmuniteit.\n1 Soarten konsulaten\n2 Doelen en tsjinsten\nSoarten konsulaten[bewurkje seksje | boarne bewurkje]\nIt komt foar dat lannen in problematyske relaasje hawwe en dat in konsulaat de heechste diplomatike fertsjintwurdiging is dy't yn 'e wjersidige haadstêden ûnderholden wurdt, mei't der gjin ambassadeurs útwiksele binne. Meastal binne konsulaten lykwols 'njonkenfêstigings' fan ambassades. Yn in grut gastlân stiet de ambassade fan in oare steat almeast yn 'e haadstêd (of de regearingsresidinsje, as it regear net syn sit hat yn 'e haadstêd), wylst yn oare wichtige stêden, ferspraat oer it lân, ferskillende konsulaten fêstige binne. Dêrby wurde grutte konsulaten as 'konsulaat-generaal' oantsjut, en binne lytsere konsulaatsjes gauris bestjoerlik ûnderhearrich oan sa'n konsulaat-generaal.\nNederlân hat bygelyks yn 'e Feriene Steaten in ambassade yn Washington, D.C., en konsulaten-generaal yn New York, Chicago, Miami en San Fransisko, mei dêrnjonken noch lytsere konsulaatsjes dy't ûnder it konsulaat-generaal fan San Fransisko falle yn Los Angeles, Portland, Seattle, Phoenix, Salt Lake City, Denver en Honolulu. Yn Dútslân ûnderhâldt Nederlân njonken in ambassade yn Berlyn ek ferskate konsulaten-generaal, wêrfan't de wichtichsten fêstige binne yn Hamburch (mei ûnderhearrige konsulaatsjes yn Emden, Bremen en Hannover) en yn Düsseldorf (mei ûnderhearrichheden yn Aken, Kleef, Keulen en Meunster.\nIt Nederlânske konsulaat yn Kaapstêd (Súd-Afrika).\nDoelen en tsjinsten[bewurkje seksje | boarne bewurkje]\nKonsulaten konsintrearje har mear as ambassades op it leverjen fan tsjinsten oan steatsboargers fan it thúslân dy't yn it gastlân ferbliuwe, bgl. foar fakânsje, stúdzje of saken. Sa bestiet in grut part fan 'e wurksumheden op in konsulaat út 'e ôfjefte fan reisdokuminten (paspoarten foar boargers fan it thúslân en fisa foar boargers út it gastlân), wêrûnder needdokuminten yn gefallen wêrby't it paspoart ûntfrjemde, ferlern of op in oare manear kwytrekke is.\nFierders kin men op in konsulaat telâne foar formaliteiten op it mêd fan 'e boargerlike stân (houliken, skiedings, berten, stjergefallen), de ôfjefte fan rydbewizen, identiteitsbewizen en ferskate konsulêre ferklearrings en sertifikaten, it ferfier fan 'e stoflike omskotten fan minsken dy't op fakânsje of op reis ferstoarn binne (laissez-passer), ynformaasje foar bedriuwen, foarljochting oer wetjouwing, ensfh.\nEarekonsulaat[bewurkje seksje | boarne bewurkje]\nIn aparte fariant fan konsulaten binne earekonsulaten, dy't laat wurde troch in konsul-honorêr ("earekonsul") en yn 'e regel mar in tige beheinde stêf hawwe (net selden in stêf fan ien persoan, de konsul-honorêr sels). Faak is sa'n konsul-honorêr in steatsboarger fan it gastlân dy't de iene of oare bân mei it lân hat dêr't er diplomaat foar is. Konsuls-honorêr ferliene diplomatike tsjinsten, mar binne ek adviseur fan bedriuwen en boargers dy't saken dwaan wolle yn it lân dat hy of sy fertsjintwurdiget. Faak wurdt in konsul-honorêr frege foar syn post om't er in grut sosjaal netwurk hat, dêr't it lân dat er fertsjintwurdiget gebrûk fan meitsje wol om bgl. nije ynvestearrings binnen te heljen. Krekt as normaal konsulêr personeel genietet ek in konsul-honorêr diplomatike ymmuniteit.\nFoar boarnen en oare literatuer, sjoch ûnder: Bronnen, noten en referenties, op dizze side.\nOfbylden dy't by dit ûnderwerp hearre, binne te finen yn de kategory Consulates fan Wikimedia Commons.\nOpfrege fan "https://fy.wikipedia.org/w/index.php?title=Konsulaat_(diplomasy)&oldid=1013190"\nDizze side is it lêst bewurke op 5 okt 2020 om 21.34.


januari 22, 2020 door eelkesweblok\tEen reactie plaatsen\nDe Fryske feangreide is folslein nei de bliksem. De miljoenen dy’t dêrfoar op it kleed lizze bin fierstemin.\nDer wurde hjir te min hûzen bout. Alle hûzen bin boppedat te djoer. Ynfestearders meitsje dêr gigantyske winsten op. Ek yn dizze provinsje. Dat kin inkeld betelle wurde troch fan bûten kommende rike lju. Wy moat nei it azc yn Syrië. De gemeenten hjir ha ûnfoldwaande plannen om boue te kinnen.\nDe boeren sitte ek yn Fryslân yn de nederklits. De oerheden soene komme moatte mei sanearing. Mar ek mei metoaden om se hurder bio- of kringloopboer te meitsjen. Lykwols: Oerheden wachtsje allegear op elkoar.\nUs natoergebieden gean nei de bliksem. Yn de loft stikstof. Yn de grûn sit PFAS. Yn it Waad driuwe de konteners.\nOeral wurde wethâlders de gemeentlike doar út kwakt. De bestjoeren fan Smellingerlân en Amelân lizze folslein yn de hobbel, dêr bart aanst in jier lang neat.\nAlle Fryske gemeenten sitte mei in grut finansieel tekoart. Boargemasters ha it ek net oan tiid om it op te lossen, want se ha it te drok mei it slúten fan drugshûzen.\nProvinsje en gemeenten kinne absoluut net soargje foar in goede kulturele neifolging fan it kulturele haadstêd jier. Elkenien is deawurch. De kulturele ponge is leech. Dat makket de nije kultuernota net goed.\nIt ûnderwiis giet nei de bliksem, net ien wol it jaan. En it ûnderwiis yn it Frysk fertuteazet omdat der gjin goed ûnderwiis jûn wurdt. Der is mar ien Fryske tolk yn de rjochtseal, der sil in nije Kneppelfreed komme moatte.\nSe boare noch hieltyd yn ús hillige boaijum om. Gas of sâlt. Dusdanich dat we aanst fersakje. Mear noch as Grins, want ús grûn is folle weaker.\nWe bin wol hiel grutsk op dat we hjir útfine wat we allegear mei wetter dwaan kinne soenen, mar it eigen wetterskip leit sa’n acht miljoen efter. Dat moat fan’t jier oplost wurde, oars gean de boeren takom jier faillyt oan wetterskipslêsten.\nWe wolle hjir ljippen en skriezen hâlde, jouwe dêrfoar bakken fol jild út. Dat helpt net. Der moat nij belied komme. De wolf is guon lju wolkom, mar de skiepeboeren fine dat er werom nei Dútslân moat.\nWe bin wakker grutsk op Holwerd oan See. Bliid dat de slûs yn Koarnwertersân oanpakt wurde sil. Mar yn beide gefallen sil der noch gâns jild bykomme moatte om it klear te krijen.\nWe krimpe. De doarpen fechte har dea, mar der bin aanst inkeld yn Drachten, Snits, Hearenfean en Ljouwert noch skoallen. Sels de tsjerken rinne leech. Fryslân wurdt in lân fan leechsteande boerepleatsen, tsjerken en fertuteaze doarpen.\nSa soe’k noch oeren trochgean kinne. It spyt my dat ik konstateare moat dat de útklaaide burgertop ek gjin oplossings jûn hat. Dat Fryslân grien bliuwe moat en dat we sûner ite moatte, wisten we allegear al lang.\nFolle slimmer. Wit jim wêr’t de Fryske politisi yntusken oer lulle. Oer at der al of net in hollânske flage yn de steateseal hingje moat. Der bestiet net iens in hollânske flagge. Read-wyt-blau is de flagge fan The Netherlands. Sa hjitte we tenei by OS en Songfestival.\nDan witte dy bûtenlânske toeristen teminsten dat se net inkel de Amsterdamske grêften en de Keukenhof sjen moatte. Nee fyts troch Drinte. Of syl yn Fryslân. Dan sjocht elk dat wy hjir in oare flagge ha.\nDy brûke boeren yn it hiele lân. Se wolle hjir wol boer wêze. Hjir wachtet de oerheid ommers moai op Campina en Campina op de oerheid. Likegoed kleije de boeren hjir ek. En we hoege gjin mear kleijers. Jou ús dy flagge mar werom. De FNP woe him jierren lyn ek al yn de steateseal ha, dy begûnen no fansels ek al wer te sangerjen.\nKomt it folk mei in goede beslissing troch it fjoerwurk of te skaffen en no wol nei de FNP ek it CDA it karbidsjitten as Fryske kultuerhistoarje bewarje. Eartiids skeat in boer ’s nachts tolve oere ien kear in molkbus ôf. Mear net. By de eigenheid fan Fryslân heart echt gjin karbidsjitten.\nPolitisi dy’t jeuzelje oer flaggen en karbidsjitten. Omt se blykber fan it echte ferhaal neat begripe. Ik ha my mysels ôfpraat at noch ien politikus it wurd flagge of karbidsjitten brûkt, dat ik de revolusje útrop.


Fallen militêren yn Yndonezië en Koreä op De Jouwer betocht | Omrop Fryslân (advertinsje)\nFallen militêren yn Yndonezië en Koreä op De Jouwer betocht 26 jun 2015 - 20:21\n0 reaksjes Nederlands Betinking op De Jouwer yn 2015 - Foto: Omrop Fryslân, Rob Dijkstra\nHarkje hjir nei de bydrage fan ferslachjouwer Rob Dijkstra\nOp De Jouwer is freedtemiddei foar de tsiende kear in betinking hâlden foar de militêren dy't omkaam binne yn Yndonezië en Koreä. De feteranedei yn it doarp waard in dei earder hâlden as de offisjele betinking yn Den Haach, sadat minsken by beide betinkings oanwêzich wêze kinne. Dit jier kamen sa'n 50 minsken nei de Jouster Toer, dêr't in betinkstien leit foar de slachtoffers. Neffens feteraan Meine Bergsma is it wichtich dat dit bart, om't de jongerein beseffe moat dat frijheid net fanselssprekkend is.\nKorreksje meldeLês foarTrefwurden: De JouwerYndoneziëmilitêrenbetinkingKoreaView the discussion thread.Diel dit berjocht op: 26-06In flaterke fan de natuer ûntdutsen op Skylge 26-06Wichtige jazzpriis foar Feanster saksofoniste Tineke Postma Besjoch ek...


Jonge Friezen mei kulturele ambysje - Sympoasium ûnder de titel Fryslân en de wrâld 2.0 mei fjouwer lêzings oer ferskate aspekten fan (de ynfloed fan) Douwe Kalma van Jelle Krol bij Luisterboeken.nl\nHome Jonge Friezen mei kulturele ambysje - Sympoasium ûnder de titel Fryslân en de wrâld 2.0 mei fjouwer lêzings oer ferskate aspekten fan (de ynfloed fan) Douwe Kalma\nJonge Friezen mei kulturele ambysje - Sympoasium ûnder de titel Fryslân en de wrâld 2.0 mei fjouwer lêzings oer ferskate aspekten fan (de ynfloed fan) Douwe Kalma - Jelle Krol\nSympoasium ûnder de titel Fryslân en de wrâld 2.0 mei fjouwer lêzings oer ferskate aspekten fan (de ynfloed fan) Douwe Kalma. Friestalig. Spreker(s): Jelle Krol, Abe de Vries, Durk Gorter, Meindert Reitsma\nIt biedwurd 'Fryslân en de Wrâld' is hast in ieu âld. Yn dat biedwurd lizzen allerhanne idealen besletten dy't de jonge generaasje fan 1915 neistribbe: it Frysk de algemiene kultuertaal yn Fryslân, Fryske literatuer in selsstannige literatuer, kulturele ferheffing fan it folk, wrâldliteratuer oerbringe yn it Frysk, de blik rjochtsje op Ingelân en Skandinavië en net op Hollân - en mear.\nYn novimber 1915 rjochte de jonge Douwe Kalma (berne yn 1896) mei in oantal meistanners de Jongfryske Mienskip op om har idealen stal te jaan. De bloeitiid fan de Mienskip as organisearre klub duorre net sa lang, mar it losmakke élan late ta wat algemien de 'Jongfryske beweging' neamd wurdt.\nYn it Sirkwy Sympoasium komme nijsgjirrige aspekten fan de Fryske literatuer en kultuer oan de oarder. Yn 2015 kin it net oars of wy sjogge tebek op '1915', op wat Kalma losmakke, en ek nei wat de doetiidske ambysjes no foar ús betsjutte, ek mei it each op Kulturele Haadstêd 2018.\nOpnames yn de Koperen Tuin, Ljouwert.\n1. Jelle Krol - 'En Kalma wie ús kening'. Kalma en syn Jongfryske Mienskip oan de ein fan de Earste Wrâldoarloch en krekt dêrnei\n2. Abe de Vries - Wat Kalma losmakke. De dynamyk yn in minderheidstalige kultuer en de kulturele ambysjes ta 'fernijing'\n3. Durk Gorter - Lytse talen as mienskipstaal en uteringen fan kultuer: Baskysk en Frysk ferlike\n4. Meindert Reitsma - Skanomodu: in nije ympuls yn Fryslân: De opkomst fan in nije generaasje jonge Friezen\nOorspronkelijke uitgever: Sirkwy/Tresoar\nSpreker(s): Jelle Krol, Abe de Vries, Durk Gorter, Meindert Reitsma\nSpeelduur: 1 uur 33 min\nGrootte: 85 MB


China Groothandel zonnebril bulk foar folwoeksenen partij favors Retro klassike tinten produksje en fabryk | Baolai\nGruthannel sinnebril bulk foar folwoeksenen partij favors retro klassike tinten\n4. Lensbreedte: 58 millimeter\n5. Lenshichte: 48mm milimeter\n6. KLASSISK IGNNTWERP: Makket jo simmersinne outfit maklik ôf mei dit fjouwerkante neon-sinnebrilûntwerp. It kleurde frame kompliminteare mei de grize lens sil in bytsje styl tafoegje oan in al modieuze klassike wayfarer frame, is in poerbêste kar foar sawol manlju as froulju moade accessoire en partij foarrieden\n7. KWALITEITMATERIALEN: De sinnebril yn wayfarer-styl binne konstruearre mei premium harsmaterialen en sulveren sieraden oan 'e foarkant, stotbestindige donkere tintige lenzen, dy't duorsum genôch binne foar langere tiid mei gebrûk. Foegje uv400-beskerming ta en dizze binne perfekt foar jo simmerlook\n1, Wy kinne LOGO allinich laser op bamboe glêzen as mear dan 50 stuks! 2, Wy kinne "kwaliteitsgarânsje" en "garânsje op tiid leverje" oan ús kliïnten! 3, kin CE, SGS-UV400, FDA-sertifikaten passearje, dy't feilich oan wrâldwide kinne ferkeapje!\nFoarige: Polariseare sinnebril foar manlju en froulju sinnebril Kleurespegel lens 100% UV-blokkearje\nFolgjende: Gruthannel sinnebril bulk foar folwoeksenen partij favors retro klassike tinten\nBern Cartoon Print Anti-Fog Gesicht Guard Feilich ...\nKids Cartoon Anti-Fog Face Guard Safety Protect ...\nSoft soft padding en elastyske haadband reu ...\nAllround beskermingsdop mei helder breed fizier ...\nVeiligheidsbril, beskermjende bril, sêft ...


Coronafeilige eksposysje wapendroppings by Ketlik | Omrop Fryslân\n17 des 2020 - 17:13\nBy ynformaasjesintrum it Beekpronkje fan It Fryske Gea by it Ketliker Skar is in coronafeilige eksposysje ynrjochte oer de wapendroppings yn de Twadde Wrâldoarloch. Ferline jier binne op it droppingsfjild flearmûzebunkers delset yn de foarm fan de kisten dêr't earder dy wapens yn ferfierd waarden. Mar dêrmei wie it ferhaal noch net goed genôch ferteld.\nEn dus binne trije froulju ynterviewd dy't famylje binne fan minsken dy't earder belutsen wienen by de wapendroppings. Dat en mear is no te sjen en te hearren op trije harkpeallen, plus tekst mei foto's dy't op de ruten fan it ynformaasjesintrum plakt binne.\n"Wy soenen it earder binnendoar dwaan, mar eltsenien wit wol wêrom't dat net trochgong is", seit Stefien Smeding fan It Fryske Gea. De ferhalen fan de trije froulju binne te hearren nei in druk op de knop fan in harkpeal. De eksposysje hat as titel 'Frijheid boppe alles' meikrigen.\nDe eksposysje mei dan wol coronafeilich hjitte, it hinget fansels wol ôf fan hoe't minsken harren hâlde en drage. Smeding: "Der sit wol in 'mar' oan fêst, lykas jildt foar al ús gebieten. Minsken moatte ek in plan B hawwe foardat se fuortgean. Wy hawwe genôch romte om te parkearen en te kuierjen, mar eltsenien moat him wol oan de ôfstân hâlde. Se moatte eefkes opelkoar wachtsje as de harkpeal beset is en der al in oar by stiet. Wy gean derfan út dat minsken dat wol opbringe kinne en dêr gewoan rekken mei hâlde."\nStefien Smeding fan It Fryske Gea\neksposysje it Fryske Gea Ketliker Skar wapendroppings coronafirus it Beekpronkje\nOerlis Fryske boargemasters: karbidsjitte yn groepkes fan twa


It ivige motyf\ntjitte piebenga - fersen foar marida.\nLaverman N.V., Drachten, 1958.\nFeitlik soe men, by it forskinen fan in jong dichter, nou wer ris in skôging jaen moatte oer generaesjes en oer in jeugd dy't sa hiel oars is as dy fan fjirtich jier lyn, yn ôfkarrende of yn forhearlikjende sin.\nBy de bondel fan Tjitte Piebenga fersen foar marida hoech ik ta myn opluchting noch it iene noch it oare to dwaen. Dizze dichter is nammers al dichter genôch om gjin oare as dichterlike pretinsjes to hawwen. Dat is to sizzen: hy wit hwat in goed gedicht is en hy hat de earsucht om it to skriuwen. Dat binne twa bêste dingen. En it alderbêste is, dat it him ek slagget, en dat men, dizze bondel trocheagjende, net ûntkomt oan de yndruk hjir mei in poëet to dwaen to hawwen, dy't mear fan him hearre litte sil.\nDit debút is fan in greate biskiedenheit, yn safier dat de dichter sûnder ûntskuldiging sjongt op it oerâlde en ivige motyf fan de leafde. En dat er him net skammet foar in romantyske oandwaning noch foar de lyryske foarmjowing. De sabeare ûnforskilligens, de like greatdoggerige as oerstallige forklearringen dat it dochs allegear neat mei neat is, men siket se hjir om 'e nocht. Mar wol fynt men it bitingst foar alle wiere poëzij: de forwûndering om it libben, sawol de kant út fan himmelhoch jauchzend as fan zum Tode betrübt. Sa't ik sei, de romantyk, en as ik dat siz mien ik in komplimint.\nMen soe hast letterlik sizze kinne dat dizze fersen blau binne fan romantyk. Der is gjin forsin mooglik as men fuort al rigels lêst as dizze:\nfan flinters yn 'e tropenacht\nen skaden fan it stjerreljacht\nspoun ik de fynste reagen\nBikoarlik (dit wurd hat neat mei bikoarjen út to stean) is it gedicht pas encore, ienfâldich, pril en stammerjend hast, en ûnwjersteanber yn de herhelling fan it moai foune byld fan de havenarbeiders dy't stake en de lanning fan de ‘coasters fol tochten en steamers mei langstmen’ bihinderje. Dat is it bigjin; de bondel jowt de skiednis fan in leafde, dy't opgong, blonk en forsonk, mei net de wanhoop, mar de filosofy fan de iensumheit oan de ein.\nMen kin net sizze dat Piebenga yn it spoar fan syn foargon-\ngers rint. In frysk dichter fan in bytsje formaet kin men ek min fan forwachtsje dat er syn foarbylden siket yn de fryske lettertún, ek al stiet er yn deselde groun, ûnder deselde skiere sinne en yn deselde sigerige hoeke. Dat binne op it lêst dingen dy't men sels net yn hannen hat. Bimoedigjend lykwols is, dat dizze dichter net biswykt is foar de forlieding om yndruk to meitsjen troch it bidriuwen fan ‘experiminteel’ gewelt op 'e tael. Dy forlieding is der, libbensgreat. Mar Piebenga liket my geardernôch om to bigripen dat dat forskynsel wolris like koart fan bistân wêze kin as de hoela-hoep. Foar lju dy't neat to forliezen hawwe is dat net sa slim; foar him soe it wol slim wêze omdat er gâns to forliezen hat.\nAlderminst in tradisioneel dichter, leagenet er lykwols de tradysje net. Hy stiet der frij foaroer, sûnder himsels wys to meitsjen dat men der ea frij fan wêze kin. Mar by komt har tomjitte mei de ûnbifongenens dy't de kunstner nedich hat.\nDer steane yn dizze bondel inkelde gedichten, dy't my, ek by wer lêzen, treffe troch har ienfâld en charme. Ditte b.g.:\nnou't dyn ûnfollearde hannen\nhar sa stil en sêft om de\nkearsflam fan de takomst\nbûge kin ik net bigripe\ndatstû letter frou wêze silst\nik kin dyn hannen net\nbigripe as se troch myn\nhier wuolje en flechtich\nlâns myn mûle waeije\nPrachtich binne ek de slútrigels fan it sonnet har sliepen dêr't bloei en forgonklikheit yn ien eachweid fongen binne:\nmar earne fier giet dit kontoer\nen dat sil ik net keare kinne\nnei âlder grizer foarmen oer.\nyn it folgjende sonnet bifêstige yn de rigels:\nhwant ûnder gledde opperflakte\nmakket forflechtiging al akte\nfan hwat noch read to bloeijen stiet.\nDe lyryske spontaniteit wurdt hjir en dêr remd troch in soarte fan understatement, dat him opponearret as eangst foar retoryk. Dat is in soune eangst; hwant foar immen dy't handich is mei wurd en rym sliept dizze forrieder nea. Dêrom bin ik wol wiis mei it oerhingjen nei Gerrit Achterberg, dy't de dichter der ta bringt to skûljen yn sifers en formules:\nik wol in batich saldo ha\nmar dwers troch de kolommen hinne\nkomt wer har oantlit op my ta\nmei eagen dy't forliespost binne\nen net in winst yn aktiva\ndêrom boek ik mysels allinne.\nPiebenga hat in sterk foarmbisef. Dat hiene de dichters fan eardere stagen ek, en dêrom bisiket er dat wolris hwat wei to moffeljen. It falt my op, as ik in fers fan him dat my nou al wakker bikend is, oertikje, dat ik iderkear sjen moat hwer't de rigel krekt ophâldt, om net in pear wurden tofolle oan to slaen. Mei oare wurden: syn rigelyndieling hat gjin sterke ritmyske needsaek. Hja is mear typografysk as muzikael biskaet. Ik kom hjir effen werom op rigels dy't ik niis oanhelle. Men soe se ek sa skriuwe kinne:\nik kin dyn hannen net bigripe\nas se troch myn hier wuolje\nen flechtich lâns myn mûle waeije.\nIt fers soe der tinkt my net minder of oars fan wurde. Net dat ik biswier haw tsjin dizze notearring, mar hja is net iennich en ûnforfangber. Dêrtroch rint it fers gefaer slopankelich to wurden, en op oare poaten to stean as dy fjouwer fan Pegasus: klank, ritme, byld en visy.\nHwant, en dat moat ris sein wurde, somlike dichters fan hjoed de dei forwikselje faken it visuéle elemint fan it gedicht mei it visuéle byld fan de pagina, en dat is in nuodlik forsin. Piebenga hat him, net yn dizze bondel, mar wolris op in oar plak, der soms ek oan forgrypt. Hy skriuwt dan syn rigels en koepletten yn de foarm fan in slange of in pyramide of in mantsjedraek. Dat is gjin wurk foar in dichter, mar foar in gearstalder fan in njoggentjinde-ieusk brulloftsprogramma of in poëzij-album foar famkes sa yn de trant fan: lees op en neer lees heen en weer - en it ‘nieuw draaiend lied’, dêr't Jacobus van Looy yn syn Feesten al wille oer makke - om fan katterebra noch mar to swijen. Ik haw in djip woartele wantrouwen yn lju dy't bisykje my typografysk foar de kroade to riden; ik fortink harren derfan dat hja útflechten sykje en dwaende binne my sânrapen foar sitroenen oan to smarren.\nDit is alderminst as in swier forwyt oan Piebenga miend, hwant by hat dizze praktiken wier net nedich. Op syn bondel fersen foar marida hat er al wer in rige goede gedichten folgje litten, genôch om mei bitrouwen nei syn folgjende samling út to sjen. Lit er him frij hâlde fan moade, en harkje nei syn hert en syn muze. Hy kin it dêr glêd op weagje.


Omrop Fryslân: Fryske ûndersiker fynt fersûpte doarpen yn Noardeastpolder\nFryske ûndersiker fynt fersûpte doarpen yn Noardeastpolder\nNjonken Urk en Schokland binne der noch mear doarpen, dy't eartiids yn de wylde Sudersee leine. Yftinus van Popta hat se no wer boppe wetter helle.\nLês mear oer: Fryske ûndersiker fynt fersûpte doarpen yn Noardeastpolder.\nHeerenveen Lokaal wol opheldering oer kertiermakker Thialf\nDer moat mear dúdlikheid komme oer de beneaming fan in kertiermakker by iisstadion Thialf.\nLês mear oer: Heerenveen Lokaal wol opheldering oer kertiermakker Thialf.\nGrien ljocht foar nije jachthaven op It Amelân\nIt hat lang duorre foar't de plannen de goedkarring fan de gemeenteried krije koene, mar de kûgel is no troch de tsjerke.\nLês mear oer: Grien ljocht foar nije jachthaven op It Amelân.\nDe stilte fan Tsjummearum: "Wannear meie wy wer mei-inoar blaze?"\nOffisjeel meie se repetearje, mar net alle korpsen dogge it. De ien om't de feriening te grut is, de oar om't se it risiko te grut fine.\nLês mear oer: De stilte fan Tsjummearum: "Wannear meie wy wer mei-inoar blaze?".\nCoronanijs 26 oktober: boargemasters wolle wachtsje mei aksje\nLês mear oer: Coronanijs 26 oktober: boargemasters wolle wachtsje mei aksje.\nFan Dalstra Reizen nei Leanbedriuw Luimstra: oar wurk troch corona\nMargreet de Vries siet thús nei't se har wurk ferlear. Troch in gouden tip koe se gau wer oan de slach.\nLês mear oer: Fan Dalstra Reizen nei Leanbedriuw Luimstra: oar wurk troch corona.\nSkippen earder advisearre om net boppe de Waadeilannen te farren\nNo warskôget de Kustwacht by weagen boppe de 5 meter, mar ek justjes minder hege weagen kinne risiko's opsmite.\nLês mear oer: Skippen earder advisearre om net boppe de Waadeilannen te farren.


Nikolaastsjerke (Húns) - Wikipedy\nadres Húns 28\nDe Nikolaastsjerke fan Húns is in 13e-iuwsk tsjerkegebou fan de protestanske gemeente Hilaard-Húns-Leons. De gemeente hâldt de tsjinsten ôfwikseljend yn de tsjerken fan Hilaard, Húns en Leons. De "Stifting Tsjerken Húns-Leons" is ferantwurdlik foar it behear fan it gebou.\nDe oarspronklik op ien fan de heechste terpen fan Fryslân boude tsjerke waard eartiids wijd oan Nikolaas fan Myra. It 13e- iuwske, ienskepige bouwurk mei in healrûn koer is fan bakstien en is yn de 19e iuw bepleistere. Alhoewol't de tsjerke letter goatyske finsters krige, is it oarspronklik in romaanske tsjerke. Oan de noardlike kant is ûnder de daksgoate de muorre mei in keperfries fersierd. Oan de noardlike kant bestiet de tsjerke út grutte giele kleastermoppen, ôfwiksele mei hjir en dêr reade stien. Dêr sit ien goatysk finster yn en twa tichtmitsele yngongen, ien rûnbôgich en ien spitsbôgich.\nOant 1846 hie de tsjerke noch in sealtektoer, dy't doe ferfongen is troch it hjoeddeiske ienfâldige geveltuorke. Sûnt 1854 foarmet Húns mei behâld fan eigen tsjerkfâlden in tsjerklike gemeente mei Leons.\nNet earder as mei de restauraasje fan 2013 waard de tsjerke op wetter, gas en elektrysk oansletten.\nIt ynterieur wurdt oerkape mei in houten tonferwulft. De blau farve preekstoel stiet yn it koer en is mei it doophek 17e-iuwsk. Ek de twa hearebanken binne 17e-iuwsk. Oer de flier leit û.o. in preestersark út 1577 foar pastoar Sibren Jacobs. Opfallend binne de noch oanwêzige 19e-iuwske oaljelampen.\nDe klok yn it geveltuorke waard yn 1619 getten troch Hans Falck.\nSûnt 1961 hat de tsjerke in oargel fan Willem Hardorff. It waard yn 1875 boud foar de herfoarme tsjerke fan Leons, mar dy soe yn de jierren 1960 sloopt wurde en dêrom waard it ynstrumint dêr demontearre en yn 'e tsjerke fan Húns wer opboud. Fan de sloop fan de Leonser tsjerke kaam neat telâne, it gebou waard sels restaurearre en stiet dêr noch jimmeroan, mar it monumintale Hardorff-oargel bleau yn Húns. Yn 2013 restaurearre de firma Bakker & Timmenga it oargel. Op de linker kant fan it oargel stiet noch altiten de stoel foar de pûstertrapper, dy't foar loft yn de oargelpipen in hendel de blaasbalge oanswingelje moat.\nStifting Tsjerken Húns-Leons\nDisposysje oargel op de PKN-side\n↑ Ljouwerter Krante, 26.09.2013\nOfbylden dy't by dit ûnderwerp hearre, binne te finen yn de kategory Nikolaastsjerke, Húns fan Wikimedia Commons.\nOpfrege fan "https://fy.wikipedia.org/w/index.php?title=Nikolaastsjerke_(Húns)&oldid=1008243"\nDizze side is it lêst bewurke op 26 aug 2020 om 19.10.


Bommen falle op Flylân | Omrop Fryslân (advertinsje)\nBommen falle op Flylân 09 sep 2014 - 15:35\n0 reaksjes De kontrôletoer op de Flyhors - Foto: Ministerie van defensie\nFlylân komt nije wike ûnder fjoer te lizzen. F-16 jachtfleantugen sille as oefening 33 bommen mei eksplosive lading falle litte op de NAVO oefenlokaasje de Vliehors Range. It binne bommen fan 500 pûn it stik fan it type MK82. De flechten wurde middeis en jûns hâlde. De fleantugen begjinne op de fleanbasis yn Ljouwert. Troch de oefening is de Vliehors Range op it eilân sletten foar publyk. Dit wurdt oanjûn mei warskôgingsbuorden en reade flaggen. It Bureau Geluidhinder van de Koninklijke Luchtmacht op Teksel sil lûdmjittings dwaan.\nKorreksje meldeLês foarTrefwurden: FlylânbommenoefeningView the discussion thread.Diel dit berjocht op: 09-09Gearwurking Bornego en OSG 09-09Bouwer Lawei: tsjinslaggen hân Besjoch ek...


Wikipedy:Wêrom soe ik meidwaan - Wikipedy\nWikipedy:Wêrom soe ik meidwaan\n(Trochwiisd fan Wikipedy:Werom soe ik meidwaan)\nWêrom soenen jo meidwaan?[boarne bewurkje]\nOm't Wikipedia wier in unyk projekt is. Dit is sa't it wrâld-wiid web oarspronklik miend wie: iepen en frije útwikseling fan witten en ynformaasje.\nOm't Wikipedia waakst troch ienriedige gearwurking fan hûnderten (faaks tûzenen) frijwilligers de wrâld oer (saneamde Wikipedianen).\nOm't meidwaan yn sa'n frije sfear in soad minsken oansprekt. Wikipedia hat gjin offisjieel bestjoer, gjin direksje, gjin haad- of einredakteur; eltsenien dy't meidocht hat in likegrutte stim yn it kapittel; eltsenien wurdt likefolle wurdeare. Is der in ferskil fan miening, of soe der in konflikt wêze, dan komme we dêr mei oerlis, mei respekt en mei goede manieren suver altyd wer út, Hoe't dat kin? Om't eltsenien foar eagen hâldt wat it wichtichste is: we binne dwaande mei it meitsjen fan in unike ensyklopedy, en dêr wolle we graach mei trochgean.\nOm't, al wie dat net wat guon minsken tochten, de kwaliteit fan de measte siden hieltyd heger wurdt, krekt troch dat men inoar syn bydrage feroarje en tafoegje kin. En om't, wat langer it projekt rint, wat mear minsken mei útdjipt witten it yn útdaging fine en doch hjir oan mei. Sa is it gien by âldere Wikipedia's.\nOm't it tige aardich en befredigjend wêze kin jins witten en kriich te ynvestearjen yn sa'n boeiend projekt.\nOm't jo sels in soad ferlet ha kinne fan it garjen en trochjaan fan witten.\nOm't aanst alle Friezen (tink bygelyks oan skoalbern, krantelju, studinten, hobbyisten en oare nijsgjirrigen) mei troch jo ynspannings yn harren memmetaal de ynformaasje fine sille dy't ja hawwe wolle.\nOm't dizze boarne fan witten aanst in wichtige rol spylje kin foar it behâld fan de Fryske taal en kultuer.\nEins soe der yn eltse taal in Wikipedia-ensyklopedy wêze moatte; dêrfan is men op it stuit mei sa'n tweintich dwaande. Guon, lykas dizze Fryske Wikipedia, komme wat stadich op gleed. Minsken, jo útsûndere fansels, stappe no ienkear makliker op in ridende wein as op ien dy't noch oantreaun wurde moat.. As jo no daliks meidogge, dan komme dy oaren ek wol.\nHoe kinne jo meidwaan?[boarne bewurkje]\nFertel oare Friezen oer dit projekt en meitsje harren der ek entûsjast oer.\nGean ynformaasjesiden lykas dizze nei en set dy parten dy noch yn it Nederlânsk binne oer yn it Frysk. Jo dogge sa eat wat tige wichtich is: Jo bouwe mei oan it fûnemint fan dizze Wikipedia (sjoch Om te setten siden nei it Frysk ta).\nKorrizjear taal- en skriuwflaters, of ferbetterje de skriuwstyl. (As in side in soad tafoegings hân hat is de tekst fakentiids wat brokkelich wurden. Dan is it goed as in oar der is nei sjocht en meitsje der wer ien tekst fan.) Sjoch ek Ienfâldich begjinne.\nFolje siden dy al skrean binne oan mei wat jo der sels fan witte, of mei wat jo der oer útfine kinne.\nSkriuw wat mear tekst yn ús jiertalsiden. (Sjoch oars earst op de Nederlânsktalige Wikipedia; faaks kinne jo dêr sjen hoe't it dien wurde kin.)\nSkriuw in nije side, al wie it allinich mar in yntroduksje; as der ien kear wat stiet kin it oaren oertsjûge en foegje wat ta. Sjoch ek Stikken skriuwe yn Wikipedia-styl en Ynspiraasje.\nTink mei oer de struktuer, de opbou fan de ûnderwerpen op de haadside e.a.s..\nMeitsje in keppeling op jo thússide nei http://www.fy.wikipedia.org of freegje in kunde dat op syn/har thússide te dwaan.\nUntwerp in Frysk Wikipedia-logo.\nSkriuw eat oer Wikipedia yn jo streek- of klubblêd, bygelyks in ynstjoerd stik. Sjoch ek Publisiteit.\nSet in advertinsje (faak kin dat fergees), hingje in meidieling op it prikboerd fan skoalle of klub, freegje in Frysk Genoatskip omtinken te jaan oan Wikipedia FY.....\nal dienen jo mar in lyts bytsje, dan soe dat de Wikipedia in soad helpe kinne!\nMeiwurkje oan de Fryske Wikipedia\nUntfongen fan "https://fy.wikipedia.org/w/index.php?title=Wikipedy:Wêrom_soe_ik_meidwaan&oldid=662499"\nDizze side is it lêst bewurke op 11 jul 2013 om 13.53.


Jan Dirk Pesman út Wolvegea is Frysk kampioen foarlêzen | Omrop Fryslân Skip to main content\nJan Dirk Pesman út Wolvegea is Frysk kampioen foarlêzen 12 apr 2016 - 21:31\n0 reaksjes Nederlands Foto: Bibliotheekservice Fryslân\nJan Dirk Pesman fan kristlike basisskoalle De Wegwijzer fan Wolvegea is de nije Fryske kampioen foarlêzen wurden. Hy wûn de wedstriid mei it foarlêzen fan in stik út it boek "Het leven van een loser" fan Jeff Kinney.\nDe sjuery fûn dat hy in rêstige stim hat, noflik om nei te harkjen. Hy naam de seal hielendal mei yn it ferhaal. Der diene 188 bern mei oan de Fryske foarlêswedstriid. Jan Dirk mei no op 25 maaie nei de lanlike finale fan de Nasjonale Foarlêswedstriid yn Amstelveen om dêr Fryslân te fertsjintwurdigjen.\nDe úteinlik kampioen wurdt bernedirekteur fan it Berneboekemuseum.\nKorreksje meldeLês foarTrefwurden: nasjonale foarlêswedstriidFrysk kampioenfoarlêzenJan Dirk PesmanWolvegeaView the discussion thread.Diel dit berjocht op: 12-04Gemeente Súdwest-Fryslân skrikt fan rapport boaiemdelgong 12-04Groep Wielenpôllers wol fan kamera ôf Besjoch ek...


De ferzje fan 30 des 2016 om 00.00\n2.834 bytes grutter , 3 jier lyn\nDe ferzje fan 29 des 2016 om 23.56 (wizigje)\nDe ferzje fan 30 des 2016 om 00.00 (wizigje) (weromsette)\n[[File:NMSU Zuhl 2008.JPG|right|thumb|250px|De Steatsuniversiteit fan Nij-Meksiko.]]\nDizze stammen hawwe elts har eigen [[Yndianereservaten]], op 'e Fort Sill Apache Stamme nei, dy't oan 'e ein fan 'e [[njoggentjinde iuw]] nei [[Oklahoma]] [[deportaasje|deportearre]] waard, mar no besiket om him wer yn syn âlde heitelân te fêstigjen. Fierders waarden yn [] de [[Genízaro (folk)|Genízaro]] troch de Legislatuer fan Nij-Meksiko erkend as in lânseigen groep, wat de wei frijmeitsje moat foar de úteinlike erkenning fan in Genízaro-stamme [[List fan Amerikaanske Yndianestammen mei erkenning op steatsnivo|op steats-]] of mooglik [[List fan Amerikaanske Yndianestammen mei federale erkenning|op federaal nivo]].\nNij-Meksiko hat net in [[offisjele taal]] dy't as sadanich by [[wet]] fêstlein is. De oarspronklike [[grûnwet]], út [], skreau in twatalich [[bestjoer]] foar, wêrby't [[wet|steatswetten]] sawol yn it [[Ingelsk]] as it [[Spaansk]] publisearre wurde moasten. Dy ferplichting waard neitiid twaris bekrêftige, yn [] en op 'e nij yn []. It wie oant [] tastien om ûnder formele [[sitting]]s fan it steatskongres Spaansk te sprekken, mar likegoed waard altyd al fan alle steatsfunksjonarissen easke dat se it Ingelsk goed yn 'e macht hiene. Lju dy't it Spaansk as [[memmetaal]] hawwe, meie foar [[rjochtbank]] en [[gerjochtshôf]] yn dy [[taal]] de [[eed]] ôflizze en [[tsjûgenis]] dwaan, en Nijmeksikanen dy't inkeld Spaansk sprekke (en hielendal gjin Ingelsk) komme likegoed yn oanmerking foar [[sjueryplicht]] as twataligen en lju dy't Ingelsk mar gjin Spaansk sprekke. Op it mêd fan it [[ûnderwiis]] is yn 'e steatsgrûnwet fêstlein dat de steat twatwalich ûnderwiis oanbiede en Spaansktalige [[learaar|leararen]] oanstelle moat yn [[skoaldistrikt]]en dêr't de mearderheid fan 'e befolking Spaansktalich is.\n[[File:Interstate 25 approaching Santa Fe New Mexico.jpg|left|thumb|250px|De [[autosnelwei]] [[Interstate 25]], op [[Santa Fe (Nij-Meksiko)|Santa Fe]] ta ridend.]]\nParty saakkundigen wol hawwe dat Nij-Meksiko oant [] formeel in twatalige steat wie, mei gelikense [[rjocht]]en foar it Ingelsk en it Spaansk, mar oaren bringe dêrtsjinyn dat it Spaansk sûnt [] altyd al de twadde fioele spile. Wer oaren binne fan miening dat it Ingelsk en Spaansk yn Nij-Meksiko ''de facto'' noch altyd gelikense rjochten hawwe as [[nasjonale taal|nasjonale talen]], om't yn 'e steatsgrûnwet oan gjinien taal de status fan [[offisjele taal]] taparte wurdt. Yn elts gefal is [[Hawaï]] de iennichste Amerikaanske steat dy't syn twataligens by wet fêstlein hat.\nNeffens gegevens fan 'e Amerikaanske [[folkstelling]] fan [] hat fan 'e [[befolking]] fan Nij-Meksiko 28,8% it [[Spaansk]] as [[memmetaal]] en 4,1% it [[Navaho (taal)|Navaho]]. Sa'n 64% is fan hûs út [[Ingelsk]]talich. De [[Hispano's fan Nij-Meksiko]], it lânseigen diel fan 'e Latino-befolking fan 'e steat, sprekke Ingelsk of [[Nijmeksikaansk-Spaansk]]. Dat lêste is in [[dialekt]] fan it Spaansk dat karakterisearre wurde kin as in tige behâldende foarm dy't weromgiet op it [[Kastyljaansk]] út 'e [[santjinde iuw]]. Yn [] fierde Nij-Meksiko in twatalich [[folksliet]] yn: ''O' Fair New Mexico'' / ''Mi Lindo Nuevo México''. Yn [] waard it earste Navaho-talige [[skoalboek]] ynfierd foar it [[iepenbier ûnderwiis]].\n[[File:Santa Fe San miguel chapel.jpg|right|thumb|250px|De San Miguel-kapel yn [[Santa Fe (Nij-Meksiko)|Santa Fe]], de âldste [[tsjerke]] fan Nij-Meksiko, boud yn [].]]\nUntfongen fan "https://fy.wikipedia.org/wiki/Wiki:MobileDiff/818458"


Skier sil Bert Swart misse | Omrop Fryslân (advertinsje)\nSkier sil Bert Swart misse 15 feb 2011 - 11:02\n0 reaksjes Boargemaster Swart fan Skiermûntseach (foto: RTV Noord)\nOp Skiermûntseach is ferslein reagearre op it nijs dat boargemaster Bert Swart it eilân ferlit. Swart wurdt boargemaster fan de gemeente Súdhorn. It wie in echte 'burgervader' en dat is wichtich yn in lytse mienskip, seit Sytse Schut dy't jierrenlang yn de eilanner polityk siet en as ambassadeur fan Skier de titel moaiste plakje fan Nederlân binnen helle. Neffens Schut wie Swart by steat om tsjinstellings mei humor op te lossen.\nKorreksje meldeTrefwurden: argyfLês foarView the discussion thread.Diel dit berjocht op: 15-02Fearterminal wurdt ferboud 15-02Ynbraak yn winkel op 'e Gordyk Besjoch ek...


Samsung ferriedt nije gegevens op har fâlde tillefoan | Androidsis\nNei de presintaasje yn novimber, wy hawwe net folle witten oer de opklapbere tillefoan fan Samsung, It Koreaanske bedriuw is dizze dagen yn Las Vegas dêr't CES 2019 wurdt hâlden. Op dizze manier hawwe wy mear oer de tillefoan útfine kinnen. In privee evenemint is hâlden troch it Koreaanske bedriuw, wêryn ferskate gegevens oer dit apparaat binne iepenbiere. Mei tank oan har krije wy al in idee fan har plannen.\nIn protte fan 'e twifels oer dit falttillefoan fan it Koreaanske merk geane oer de lansearring, neist de datum of it wol of net ynternasjonaal soe wurde lansearre, Gelokkich, dit privee Samsung-barren hat ús wat antwurden littens yn dizze sin. Hokker nije gegevens witte wy no oer it tillefoan?\nIen fan 'e earste details dy't bekend binne, tank oan ferskate direkteuren fan it bedriuw, is dat dizze telefoan hast klear is, It liket derop dat d'r in pear aspekten binne te foltôgjen, wat lêste korreksjes, sadat alles al perfekt is. Goed nijs, dat betsjut dat it al wat tichterby offisjele is en dat wy kinne sjen hoe't it wurket. Mar dit hat net it iennige west dat út it Samsung-barren is lekt op dizze CES 2019 yn Las Vegas.\nDe startdatum en presintaasje fan dit apparaat bliuwe ien fan 'e wichtichste mystearjes. Úteinlik, dit Samsung-apparaat komt dizze simmer, Sa kinne wy de simmer fan 2019 al op ús aginda's sette. Oan 'e oare kant is ûntdutsen dat it tillefoan dunner is as it útfold wurdt dan as wy it foldje om as smartphone te funksjonearjen. Hoewol hawwe wy foar no gjin sifers oer syn spesifike dikte.\nIt waard spekulearre dat Samsung plannen om beheinde ienheden fan it apparaat te produsearjen. It liket derop dat dit sa is. It wurdt sein dat se rûnom te keap sille gean 1 miljoen tillefoan ienheden oer de hiele wrâld. Ek sil de priis fan 'e tillefoan, lykas ferwachte, net goedkeap wêze. Yn dit gefal hawwe wy al in skatting. It wurdt ferwachte te wêzen om 'e 1339 dollar Priis. Wy witte no de priis yn euro net, mar wy kinne in idee krije.\nOm't it in kostber apparaat is, rjochtet it bedriuw in wat âlder publyk, fan 40 jier en professionals, lykas de groep dy't ynteressearre wêze kin yn it keapjen fan dit tillefoan. Dit is ek it gefal om't it in tillefoan is dat is ûntwurpen foar minsken dy't gebrûk meitsje fan multitasken, Mei tank oan 'e tillefoan hoege se neist it smartphone gjin tablet te dragen. Se kinne it allegear dwaan op ien apparaat.\nSamsung beweart dat se in pear aspekten yn 'e tillefoan korrizjearje, sadat dizze simmer te keap wêze sil. Wy hawwe einlings in datum, iepenbiere troch it bedriuw sels, foar de komst fan dit faltapparaat fan it Koreaanske bedriuw. Goed nijs, dat brûkers al lang wachtsje. Derneist is it in logyske datum, sûnt it bedriuw wol de bekendheid fan it Galaxy S10-berik net weinimme, dy't nei ferwachting wurde presinteare op MWC 2019 en wêr't se oer binne lekje dizze dagen in mannichte gegevens.\nDe twifel is wat sil der barre mei de Galaxy Note 10, dy't yn prinsipe soe wurde presintearre tusken augustus en septimber. It is net bekend as d'r feroaringen sille wêze yn dizze planning fan it bedriuw, dat normaal fêste datums hat by it presintearjen fan syn heulende tillefoans. Dêr is foar no neat oer neamd. Dat wy sille in skoft wachtsje moatte oant wy der mear oer witte. Bytsje by bytsje leare wy mear oer dizze falttillefoan fan Samsung. It nijs dat it bedriuw hat dield op CES 2019 jouwe ús in dúdlik idee oer dit model.\nFolslein paad nei artikel: Androidsis » Android-apparaten » Mobile tillefoans » Samsung befestiget nije gegevens op har falttillefoan op CES 2019\nAlexander Oliva Garcia sei\n"Telefoan is tinner as útklaaid dan as wy it foldje om as in smartphone te funksjonearjen" as fanselssprekkend, net?\nAntwurdzje op alexander oliva garcia\nWhatsApp lit jo tagelyk ferskate audiobestannen stjoere


Amerikaansk-Ingelsk - Wikipedy\neigen namme American English\ntal sprekkers 231.000.000 (2011)\ndialekten Nij-ingelânsk, Midwestlik, Súdlik,\nAppalachysk, Kalifornysk, Teksaansk\nIt Amerikaansk-Ingelsk (Amerikaansk-Ingelsk: American English) is de Ingelske taal sa't dy sprutsen wurdt yn 'e Feriene Steaten fan Amearika. It is in dreech te omskriuwen taalfoarm, mei't it eins in sammelnamme is foar in groep sterk útinoar rinnende dialekten, fan Standertamerikaansk-Ingelsk, dat mear Standertingelsk mei in aksint is, oant Appalachysk (of Highland Southern), dat foar in sprekker fan Britsk-Ingelsk eins net iens nei te kommen is. Dêrby moat trouwens wol oantekene wurde dat it Amerikaansk-Ingelsk oer it algemien in folle homogener taalfoarm is as it Britsk-Ingelsk, wat fansels ek logysk is, mei't yn Grut-Brittanje de dialekten folle langer de tiid hân hawwe om har te ûntwikkeljen. It Standertamerikaansk-Ingelsk (General American) is basearre op it dialekt sa't dat yn 'e midden fan 'e tweintichste iuw yn 'e krite besuden de Grutte Marren sprutsen waard (hoewol't de útspraak dêr no feroare is troch de Klankferskowing fan de Noardlike Stêden).\nIngelsk yn 'e Feriene Steaten[bewurkje seksje | boarne bewurkje]\nIngelsk is de meast sprutsen taal yn 'e Feriene Steaten. Hoewol't it lân feitlik gjin wetlik as sadanich fêstleine offisjele taal hat, wurdt troch de Amerikaanske oerheid it Ingelsk brûkt (sij it net eksklusyf) om mei de befolking te kommunisearjen, en kin it sadwaande dus beskôge wurde as de feitlike nasjonale taal. Op it nivo fan 'e ôfsûnderlike steaten is it Ingelsk wetlik ta offisjele taal makke troch 30 fan 'e 50 steatsregearings. It gebrûk fan it Ingelsk yn 'e Feriene Steaten komt fuort út 'e Ingelske kolonisaasje fan Noard-Amearika. De earste weach fan Ingelsktalige kolonisten arrivearre yn 'e santjinde iuw, folge troch fierdere ymmigraasje yn 'e achttjinde en njoggentjinde iuw.\nIt ûnderskie tusken de ferskillende dialekten fan Amerikaansk-Ingelsk giet fierhinne werom op trije dingen: oarsprong, ynfloeden fan oare talen en isolaasje. Sa fynt it Nij-ingelânsk, dat sprutsen wurdt yn it uterste noardeasten fan 'e Feriene Steaten, yn in gebiet dat yn it westen en suden begrinzge wurdt troch de rivier de Konnetikut en de Long Island Sound, syn oarsprong yn it spraakgebrûk fan 'e puriteinen út East-Anglia dy't de koloanje Massachusetts stiften. En it Kustsúdlike dialekt fan eastlik Firginia giet werom op 'e Westingelske dialekten dy't sprutsen waarden troch de kolonisten út it Westlân (de greefskippen Dorset, Somerset, Wiltshire en Devon en de stêd Bristol), dy't har yn 'e twadde helte fan 'e santjinde iuw, nei de Ingelske Boargeroarloch, yn 'e koloanje Firginia nei wenjen setten.\nOp guon plakken hiene de Ingelske kolonisten te krijen mei eardere kolonisten fan oar komôf, lykas yn 'e stêd New York, op Long Island en yn eastlik Nij-Jersey, dêr't it Ingelsk him ûntjoech op it Nederlânske substraat fan 'e befolking fan 'e koloanje Nij-Nederlân. Yn 'e Mississippydelta fan Louisiana hie it Frânsk him al fêstige ear't it Ingelsk der trochkrong, wat hjoed de dei noch dúdlik te merken is oan it Ingelsk fan New Orleans, dat ôfmakke is mei Frânske wurden. Itselde is it gefal mei it Spaansk yn Arizona en Nij-Meksiko, súdlik Kalifornje en súdwestlik Teksas. Fierders hawwe ek de lânseigen talen fan 'e ferskillende Yndiaanske folken in beskate ynfloed hân. In grut tal fan 'e dialekten is boppedat mei foarme troch de memmetalen fan lettere kolonisten, dy't as superstraten fungearren, lykas it Iersk en fral it Iersk-Ingelsk yn en om Boston hinne, it Dútsk op in ferskaat oan plakken, en de Skandinavyske talen, benammen it Sweedsk, yn Minnesota, Wiskonsin, Opper-Michigan en de beide Dakota's.\nIt Súdlik Amerikaansk-Ingelsk, mei syn teamerige, kliemske útspraak en nasale kwaliteit, dy't it sterkst is yn Súd-Karolina, is ien fan 'e bekendste en maklikst wer te kennen foarmen fan it Amerikaansk-Ingelsk. De reden dat dit sa ôfwykt fan 'e oare dialekten is dat it Ingelsk yn it Amerikaanske Suden paradoksalernôch in sterke ynfloed ûndergien hat fan it taalgebrûk fan 'e ûnderste laach fan 'e Súdlike maatskippij. De rike plantaazjehâlders, dy't in protte slaven hiene, wiene de meast foaroansteande boargers yn it Suden fan foar de Amerikaanske Boargeroarloch. Sy lieten harren bern fierhinne grutbringe troch in mammy, in âldere slavinne dy't as bernefamke fungearre. De bern learden dus praten fan persoanen wa har spraakgebrûk oft syn woartels hie yn 'e oarspronklike Westafrikaanske talen fan 'e negerslaven. De minder rike blanken fan it Suden, dy't gjin slaven hiene, pasten har oan it spraakgebrûk fan 'e maatskiplike elite oan, en sa ûntstie it Súdlik Amerikaansk-Ingelsk. Dizze ûntsteansskiednis is ek de reden dat Súdlik Amerikaansk-Ingelsk safolle gemien hat mei Afro-Amerikaansk-Ingelsk (of Ebonics, sa't dat tsjintwurdich ek wol neamd wurdt), de dialekten fan 'e swarte Amerikanen.\nIsolaasje, it trêde aspekt dat yn 'e Feriene Steaten bydroech ta dialektfoarming, spile fral in grutte rol by it ta stân kommen fan it Appalachysk, it dialekt fan 'e Appalachen fan West-Firginia oant Georgia, en teffens fan 'e heechlannen fan Kentucky en Tennessee. De befolking yn dy gebieten bleau oant fier yn 'e tweintichste iuw fierhinne isolearre fan 'e rest fan 'e wrâld, en libbe yn djippe earmoede. Yn 'e Amerikaanske kultuer wurde lju dêrwei yn 'e regel foarsteld as it stereotipe redneck (in beneaming dy't fuortkomt út it feit dat sokken faak in read ferbaarnde nekke hiene fanwegen harren lange oeren fan wurk op it lân, yn 'e felle sinne). It Appalachyske dialekt hat dan ek fan alle foarmen fan Amerikaansk-Ingelsk de leechste sosjale status.\nYn it Westen fan 'e Feriene Steaten binne de dialekten folle minder sterk ûntwikkele, al besteane der wol útspraakferskillen. Sa is it Teksaansk noch dúdlik in westlike útrinder fan it Súdlik Amerikaansk-Ingelsk, wylst ek Kalifornysk, popularisearre troch de withoefolle film en tillefyzjesearjes dy't produsearre wurde yn Hollywood, frij maklik wer te kennen is. In aparte fariant is datoangeande it saneamde Valley Speak ("Falleipraat", neamd nei de San Fernandofallei, dy't ûnderdiel foarmet fan Los Angeles), wêrby't alle sinnen allyk fragen mei opgeande toan einigje, wat fral by tinerfamkes (Valley girls) foarkomt. Yn it grutste part fan it eardere Wylde Westen hat de kolonisaasje troch Amerikanen út it easten wei laat ta in ferminging en nivelearring fan it taalgebrûk. De sterkst ûntwikkele dialekten fan it Amerikaansk-Ingelsk binne sadwaande allegear yn it easten fan it lân te finen. Op in selde manear hawwe de Afro-Amerikaanske dialekten harren regiospesifykheid ferlern sûnt de Afro-Amerikaanske Folksferhuzing fan 'e ein fan 'e njoggentjinde en it begjin fan 'e tweintichste iuw, wêrby't de swarte befolking fan it Amerikaanske Suden yn grutte oantallen nei de stêden yn it Noarden ferfearen.\nUntfongen fan "https://fy.bywiki.com/w/index.php?title=Amerikaansk-Ingelsk&oldid=773241"\nTaal yn de Feriene Steaten\nLêste kear bewurke op 08.41, 19 mrt 2016.


Cambuur en Menzo prate fierder | Omrop Fryslân Skip to main content\nCambuur en Menzo prate fierder 19 feb 2010 - 11:43\n0 reaksjes Cambuur wol graach fierder mei trainer Stanley Menzo\nCambuur is nei in earste petear mei trainer Menzo "voorzichtig positief" oer kontraktferlinging. Dat seit Cambuur direkteur Alex Pama. Yn it earste petear tusken trainer en klup is der noch net oer de saaklike kant fan in kontrakt praat.\nCambuur hat wol de yntinsje om fierder te gean mei Menzo. Dat jildt ek foar de oare trainers Alfons Arts en René Grootenhuis. Nije wike folget in twadde petear. Yn maart wol Cambuur der út wêze.\nKorreksje meldeLês foarTrefwurden: argyfView the discussion thread.Diel dit berjocht op: 19-02Himpkwekerij oprôle Ljouwert 19-02Wetterskip mealt wer Besjoch ek...


Soad briedende eiders Skylge | Omrop Fryslân Skip to main content\nSoad briedende eiders Skylge 11 feb 2010 - 12:37\n0 reaksjes De Boskplaat op Skylge\nSteatsboskbehear hat einlik in goed idee hoefolle briedende eidereinen op 'e Boskplaat sitte. In fjirde part fan dy see-einen yn Nederlân soarget yn it Skylger natuergebiet foar neiteam. Dat stiet yn in nije rapport fan Steatsboskbehear oer it gebiet. It is wichtich te witten hoe't mei de eiders giet, want dat seit in soad oer de natuer yn it Waadgebied. Eidereinen telle is net maklik. Se binne gau fersteurd en dat hat negative gefolgen foar it brieden.\nKorreksje meldeLês foarTrefwurden: argyfView the discussion thread.Diel dit berjocht op: 11-02SP bliuwt op stimbiljetten 11-02Konferinsje oer toerisme Besjoch ek...


Jersey pûn Nei Yen Wikselkoers\nUN wikselkoersen gegevens op 21/05/2022 01:00\nJersey pûn Nei Yen wikselkoers hjoed. Jersey pûn wearde yn Yen hjoed.\nJersey pûn Nei Yen wikselkoers hjoed\n1 Jersey pûn (JEP) is lyk oan 159.68 Yen (JPY)\n1 Yen (JPY) is lyk oan 0.006262 Jersey pûn (JEP)\nDe echte wikselkoers foar Jersey pûn oant Yen hjoed. De muntwikselkoers hat in gemiddelde wearde per dei neffens de resultaten fan hannel op 'e útwikseling en is ynsteld foar de heule dei troch de nasjonale bank. De muntwikselkoers hjoed is de basis foar banken om har wikselkoers te bepalen. Kies banken mei in geunstige wikselkoers. In deistige bywurke ferklearring fan fergees wikselkoers is beskikber op dizze side.\n1 Jersey pûn is no gelyk oan 159.68 Yen. De offisjele wikselkoers fan 'e Bank of Europe. 1 Jersey pûn rose troch 0.077141 Yen hjoed yn in liedende Jeropeeske bank. Hjoed is Jersey pûn wikselkoers omheech gien tsjin Yen yn Jeropa. Foar 1 Jersey pûn moatte jo no 159.68 Yen tsjin it taryf fan in Jeropeeske bank.\nConvert Jersey pûn Nei Yen Jersey pûn Nei Yen live op Forex exchange market Jersey pûn Nei Yen wikselkoers skiednis\nJersey pûn Nei Yen Wikselkoers hjoed by 21 May 2022\nJersey pûn wikselkoersen foar ferskate dagen tsjin Yen faluta wurde jûn yn 'e tabel op dizze pagina fan' e webside moneyratestoday.com Fergelykje de wikselkoers fan Jersey pûn mei Yen de ôfrûne dagen om de dynamyk fan 'e wikselkoers te begripen. De wikselkoers fan Jersey pûn nei Yen foar juster, de dei derfoar, de kommende dagen. Dit sil helpe om de wikselkoers fan Jersey pûn oant Yen foar moarn te foarsizzen.\n1 Jersey pûn binne no wurdich 159.68 Yen. De priis fan 5 Jersey pûn tsjin de wikselkoers is 798.42 Yen. 10 Jersey pûn by de wikselkoers binne gelyk oan 1 596.84 Yen. 3 992.10 Yen hjoed kost 25 Jersey pûn by de wikselkoers. 1 Jersey pûn hjoed is 159.68 Yen neffens wikselkoers fan 'e nasjonale bank. 1 Jersey pûn rose mei 0.077141 Yen hjoed neffens wikselkoers fan 'e haadbank fan it lân.\nOm 1 000 Yen foar Jersey pûn hjoed moatte jo 6.26 JEP. 31.31 Jersey pûn hjoed kost 5 000 JPY by de útwikseling taryf. 62.62 Jersey pûn hjoed kost 10 000 JPY by de útwikseling taryf. 156.56 Jersey pûn, de kosten fan 25 000 Yen tsjin de wikselkoers foar hjoed. Hjoed is Jersey pûn wikselkoers opstien tsjin Yen. 1 Jersey pûn kostet no 159.68 Yen - de wikselkoers fan 'e nasjonale bank.\n6.26 JEP 31.31 JEP 62.62 JEP 156.56 JEP 313.12 JEP 626.24 JEP 1 565.59 JEP 3 131.18 JEP


Vancouver Convention Center kundigt nije direkteur fan foarsjenningsbehear oan\nThús » Lêste nijs artikels » Breaking Reisnijs » Vancouver Convention Center kundigt nije direkteur fan foarsjenningsbehear oan\nBreaking International News • Breaking Reisnijs • Saaklike reizen • Kanada Breaking News • Gastfrijensyndustry • Gearkomst Industry News • Nijs • Folk • Toerisme • Reisbestimmingsupdate • Reisgeheimen • Travel Wire Nijs • Ferskate nijs\nDon slút him oan by it Convention Center mei 15 jier liederskipûnderfining yn operaasjes en ûnderhâld fan foarsjennings, en ek in wiidweidige technyske eftergrûn as profesjonele yngenieur\nDon Marcellus docht mei oan it Convention Center mei 15 jier ûnderfining fan liederskip yn operaasjes en ûnderhâld fan foarsjennings\nMeast resint wurke Don by BC Ferries\nIt Convention Center hat in wiidweidich feilichheidsplan ymplementearre om te helpen ynformearje oer hjoeddeistige en takomstige saaklike aktiviteit dy't by de foarsjenning wurdt hâlden.\nDe Vancouver Convention Center is bliid Don Marcellus wolkom te hjitten as syn nije direkteur foar foarsjenningsbehear nei in wiidweidige wervingsyk troch Noard-Amearika.\nDon docht mei oan it Convention Center mei 15 jier ûnderfining fan liederskip yn operaasjes en ûnderhâld fan foarsjenningen, en ek in wiidweidige technyske eftergrûn as profesjonele yngenieur.\n"Wy binne bliid dat Don by ús organisaasje komt en ús foarsjenningsteam foar foarsjenningen liedt," sei Craig Lehto, algemien direkteur, Vancouver Convention Center. “No mear as ea is it fan libbensbelang dat wy de mooglikheden fan ús twa gebouwen fersterkje as wy wurkje om it feilige weromkommen fan kliïnten en gasten te stypjen. Mei Don's liederskip en in protte saakkundigens sille wy it fermogen fan ús organisaasje om ynnovearje en duorsum te operearjen yn dizze ongekende tiid foar ús sektor ferbetterje. ”\nMeastentiids wurke Don by BC Ferries om tafersjoch te hâlden en te rjochtsjen oer de ynspanningen fan 'e Tsawwassen Terminal Maintenance-groep, stipe operaasjes yn Delta, Richmond, en op Galiano Island.\n"Ik bin bliid in diel te wêzen fan it Vancouver Convention Center-team, en sjoch út nei in bydrage oan 'e ynnovaasje en útstek dy't de foarsjenning wrâldwiid wurdt erkend," sei Marcellus.\nNei wiidweidich oerlis mei sûnensautoriteiten en oare partners hat it Convention Center in wiidweidich plan foar ymplemintaasje ymplementeare om te helpen ynformearje oer hjoeddeistige en takomstige saaklike aktiviteit dy't by de foarsjenning wurdt hâlden.


Minderheidstalen yn winkels | It Nijs\nMinderheidstalen yn winkels\nmaart 28, 2014 00:10\nFoar it earst planten kweekt yn moannegrûn 0 16.May\nBy de supermerk yn Earnewâld (sjoch de foto hjirnêst) fynt men in pear Fryske opskriften, mar dan hâldt yn Fryslân ek hurd op. Teksten yn Fryske winkels binne yn it Nederlânsk, hast sûnder útsûndering. Minderheidstalen komme yn supermerken oan ‘e krapperein. De lânstaal slacht oeral foar master op.\nOeral? Net hielendal. Yn Wales is supermerkrige Tesco seis jier lyn út ein set mei twataligens. Opskriften yn ‘e winkel waarden twatalich, klanten koene kieze foar in Welsktalige of in Ingelsktalige kassiêre en reklameboadskippen waarden om-en-om yn it Ingelsk en it Welsk omroppen.\nYn Ierlân kriget dat foarbyld no neifolging. In pear Ierske fêstigings fan Tesco yn it westen fan dat lân, dêr’t it Iersk de deistige omgongstaal is, binne dwaande mei in eksperimint om twatalich te wurden. Lykas yn Wales wurde teksten twatalich omroppen, binne opskriften twatalich en wurde klanten yn har eigen taal te wurd stien. Twatalige meiwurkers hawwe spjeldsjes op mei de oprop om Iersk tsjin har te praten. As it eksperimint foldocht, wol Tesco op termyn al syn 146 winkels yn Ierlân twatalich meitsje.\nPoalen op taalkursus\nPatti Feerick is bedriuwsliedster fan in Tesco-filiaal yn Galloway. As berne Amerikaanse hat se it Iersk net fan hûs út meikrigen of op skoalle leard. Se is it lykwols hielendal iens mei it nije twatalige belied en is mei trije Poalske kollega’s op taalkursus gien. Frou Feerick seit: “It sil jo nij dwaan hoe’n soad minsken oft meidwaan wolle. Wy ha hjir in protte Poalen en sels sy binne de taal oan it learen. Wy hienen net tocht dat it sa oanslaan soe en dat de klanten ús hieltyd fertelle hoe’t se it wurdearje. Wy hienen it der al in skoft oer om mear Iersk yn ‘e winkel te brûken. Undertusken seagen wy op oare plakken hieltyd mear twatalige buorden ferskinen. Doe’t de saak fan ‘t simmer oan in opknapbeurt ta wie, ha wy besocht om fuort mear omtinken oan twataligens te jaan.”\nIn opstiging is it twatalige belied net, sa seit frou Feerick: “Wy geane hjirmei troch, it is gjin foarbygeande aksje.” Tesco is wilens selektearre foar de finale fan de pleatslike twatalichheidspriis fan Galway. Yn april wurdt de priis útrikt.\nkaaiwurd GaelicIerlânIerskIerske taalIngelskIngelske taalmeartaligensminderheidstaalminderheidstalen\nX. maart 28, 13:01\nGoed plan! Eins nuver dat net ien fan de Fryske bewegingsorganisaasjes der oait oan tocht hat om hjir wurk fan te meitsjen. Fryslân mei no net achterbliuwe by Wales en Ierlân!\nLútsen maart 29, 12:53\n”Tsjinstferliening yn it Frysk”, op in boerd boppe in kassa by AH? Nee, safier binne wy noch lang net. Wêrom net? Foer foar psychologen.


Marga Claus (1955) is edukatyf wurkster by it Friesland College yn Snits. Jout lessen Nederlânsk en digitale feardigens, fan it 0-nivo ôf, d.w.s. oan analfa- en digibeten. Yn septimber 2000 ferskynde fan har Oxzana, ferhaalfan inflechtling.\nRepke Hollema (1954) ûndernimmer, freelance sjoernalist, húsman, learaar Nederlânsk en FNP-foaroanman Smellingerlân. Skreau û.o. in feuilleton foar bern oer Piter op Curaçao (lc 1985). http://leden.tref. nl/~fnp.smellingerlan/fnp/\nJitske Kingma (1959) wurke op de steds-, kultueren einredaksje fan it Friesch Dagblad, de lêste jierren as sjef fan de redaksje. Yn 1989 debutearre se mei it reisferhaal In dûk yn 'e Ganges, tsien jier letter oanfolle mei In twadde libben. Wurket by de ynternetutjouwerij Gopher Publishers yn Grins en is redakteur fan Trotwaer.\nAly van der Mark (1939) is redakteur kultuer fan Omrop Fryslân.\nHuub Mous (1947) keunsthistoarikus, is as konsulint foar byldzjende keunst ferbûn oan Keunstwurk en wie direkteur fan it Frysk Festival.\nLeo Popma (1938) wie om 1970 hinne aktyf yn de Fryske skriuwerij, û.o. as dichter, proazaïst en Trotwaerredakteur. Konsintrearre him dêrnei op syn wurk yn de biblioteeksektor, oant syn pinsjonearring.